**KISKŐRÖS VÁROS KÉPVISELŐ-TESTÜLETE**

4-7/2022. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2022. május 25-én (szerda) 14:00 órai kezdettel megtartott üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Filus Tibor, Horváth János, Kudron Tamás, Markó Ferenc, Nikléczi Gábor, Pethő Attila, Pohankovics András, Szedmák Tamás, Szlovák Pál, Ungvári Ferenc képviselők (11 fő)

dr. Turán Csaba jegyző

Chudi Barbara jegyzőkönyvvezető

**Meghívottként részt vett:** Nádasdi Gergely a Kiskőrösi Hivatásos Tűzoltóság megbízott parancsnoka, Lipóthné Komjáti Andrea a Magyar Vöröskereszt Bács-Kiskun Megyei Szervezetének igazgatója, Sutus Etelka területi vezető, Dr. Tüske László háziorvos, Harangozóné Balogh Zsóka a „Kiskőrös Városért” Alapítvány tagja, Szabadi-Maglódi Kitti a Petőfi Sándor Művelődési Központ intézményvezetője, dr. Filus Erika a Petőfi Szülőház és Emlékmúzeum igazgatója, dr. Kállayné Major Marina az Egészségügyi, Gyermekjóléti és Szociális Intézmény igazgatója, Schäffer Tamás a Kőröskom Nonprofit Kft. ügyvezetője, Turán Istvánné a Petőfi Sándor Városi Könyvtár igazgatója, Csatlós Erzsébet a Kiskőrösi Óvodák igazgatója, Katusné Dávid Edit a Kunság-Média Kft. ügyvezetője.

dr. Nagy Gabriella, Szlanka Pálné, Aszódiné Nedró Éva, Molnár Éva a Polgármesteri Hivatal munkatársai

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Tájékoztatta a Képviselő-testületet, hogy 5 millió forint értéket meghaladó kötelezettség-vállalás a 2022. április 27-i Képviselő-testületi ülés óta nem történt, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató.

A Képviselő-testület 11 „igen” szavazattal az alábbi napirendet fogadta el:

**N A P I R E N D:**

1. Tájékoztató a háziorvosi, házi gyermekorvosi és fogorvosi szakmai tevékenység ellátásáról

**Tájékoztatót tartja:** Érintett háziorvosok

1. Tájékoztató a Kunság-Halas Hulladékgazdálkodási Nonprofit Kft. tevékenységéről

**Tájékoztatót tartja:** Kunság-Halas Kft. ügyvezetője

1. Tájékoztató a Magyar Vöröskereszt Bács-Kiskun Megyei Szervezetének tevékenységéről

**Tájékoztatót tartja:** Területi szervezet vezetője

1. Beszámoló Kiskőrös Hivatásos Tűzoltóság 2021. évi szakmai tevékenységéről

**Előterjesztő:** Polgármester

**Előadó:** Intézményüzemeltetési referens

1. Beszámoló a Kiskőrös Városi Polgárőr Egyesület 2021. évi tevékenységéről

**Előterjesztő:** Polgármester

**Előadó:** Intézményüzemeltetési referens

1. Beszámoló a „Kiskőrös Városért” Alapítvány Kuratóriuma és Felügyelőbizottsága 2021. évi tevékenységéről

**Előterjesztő:** Polgármester

**Előadó:** Intézményüzemeltetési referens

1. BESZÁMOLÓ KISKŐRÖS VÁROS 2021. ÉVI KÖLTSÉGVETÉSÉNEK TELJESÍTÉSÉRŐL

**Előterjesztő:** Polgármester

**Előadó:** Költségvetési referens

1. A 2022. évi költségvetés módosítása

**Előterjesztő:** Polgármester

**Előadó:** Költségvetési referens

1. Beszámoló a Kőröskom Nonprofit Kft. 2021. évi tevékenységéről, alapítói hatáskörök gyakorlása a Kft.-nél

**Előterjesztő:** Polgármester

**Előadó:** Pénzügyi osztályvezető

1. Beszámoló a Kőrösszolg Nonprofit Kft. 2021. évi tevékenységéről, alapítói hatáskörök gyakorlása a Kft.-nél

**Előterjesztő:** Polgármester

**Előadó:** Pénzügyi osztályvezető

1. Beszámoló a Kunság-Média Nonprofit Kft. 2021. évi tevékenységéről, alapítói hatáskörök gyakorlása a Kft.-nél

**Előterjesztő:** Polgármester

**Előadó:** Pénzügyi osztályvezető

1. Összefoglaló jelentés az Önkormányzat 2021. évi belső ellenőrzéséről

**Előterjesztő:** Polgármester

**Előadó:** Jegyző

1. Átfogó értékelés az önkormányzat gyermekjóléti és gyermekvédelmi feladatainak ellátásáról

**Előterjesztő:** Polgármester

**Előadó:** Közigazgatási osztályvezető

1. A PETŐFI SÁNDOR VÁROSI KÖNYVTÁR ALAPÍTÓ OKIRATÁNAK MÓDOSÍTÁSA

**Előterjesztő:** Polgármester

**Előadó:** Intézményüzemeltetési referens

1. A 61/2021. SZÁMÚ KÉPVISELŐ-TESTÜLETI HATÁROZAT MÓDOSÍTÁSA

**Előterjesztő:** Polgármester

**Előadó:** Pályázati és fejlesztési csoportvezető

1. KISKŐRÖS VÁROS ÖNKORMÁNYZATÁNAK KÖZÉPTÁVÚ VAGYONGAZDÁLKODÁSI TERVE

**Előterjesztő:** Polgármester

**Előadó:** Vagyongazdálkodási referens

1. 6200 KISKŐRÖS, KOSSUTH LAJOS ÚT 41. SZÁM ALATTI INGATLAN FELÚJÍTÁSA ÉS BÉRBEADÁSA

**Előterjesztő:** Polgármester

**Előadó:** Vagyongazdálkodási referens

1. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK
2. **napirend**

Tájékoztató a háziorvosi, házi gyermekorvosi és fogorvosi szakmai tevékenység ellátásáról

*(Írásos tájékoztató a jegyzőkönyvhöz mellékelve.)*

**A tájékoztatót tartja:** Érintett háziorvosok

**Domonyi László** **polgármester** köszöntötte az ülésen **Dr. Tüske László háziorvost** és átadta a szót **Aszódiné Nedró Éva közigazgatási osztályvezetőnek** a korábban megküldött írásbeli tájékoztatók rövid összefoglalása céljából.

**Aszódiné Nedró Éva közigazgatási osztályvezető** elmondta, hogy az egészségügyi alapellátásról szóló törvény szerint a települési önkormányzat az egészségügyi alapellátás körében gondoskodika háziorvosi, házi gyermekorvosi ellátásról és a fogorvosi alapellátásról. Az Önkormányzat ezt a háziorvosokkal, fogorvosokkal kötött feladat-ellátási szerződés keretében biztosítja. Jelenleg 6 felnőtt háziorvosi, 3 gyermek háziorvosi, 3 felnőtt fogorvosi és 2 gyermek fogorvosi körzetben történik a feladatellátás. Két felnőtt fogorvosi körzet betöltetlen, helyettesítéssel történik a körzethez tartozó lakosság ellátása. A 2. számú felnőtt fogorvosi körzet helyettesítő fogorvosa dr. Mina Anikó, a 3. számú felnőtt fogorvosi körzet helyettesítő fogorvosa dr. Herczeg László. Megköszönte, hogy elvállalták ezt a feladatot.

Továbbá elmondta, hogy a város háziorvosai, fogorvosai elkészítették az elmúlt évi szakmai tevékenységükről szóló tájékoztatókat. Az elmúlt évben a háziorvosok munkáját a pandémiás helyzet jelentősen meghatározta. A betegellátás nagy része áttevődött a telefonra, internetre. Dr. Ginál Judit gyermek háziorvos 5500 esetben nyújtott telemedicinális ellátást, Dr. Dulai Ilona háziorvos pedig 10.990 esetben. A gyermek háziorvosok 2021. évben összesen a rendelőben 19.878 beteget vizsgáltak meg, rendelőn kívül pedig 1755 gyermeket. Szakrendelésre, laborba, kórházba 951 gyermeket utaltak. Emellett csecsemőtanácsadást, szűrővizsgálatokat végeztek. Dr. Brenner Zsolt háziorvost összesen 22.533 alkalommal keresték fel a betegek, akik 55 %-a 60 év feletti. Dr. Schütz Nikolett háziorvos a tavalyi évben összesen 18.814 esetben látott el betegeket, akik közül szakrendelésre 3706 főt utalt. Dr. Dulai Ilona háziorvos rendelőben ellátott betegeinek száma 15.777, rendelőn kívüli ellátások száma 110. Fekvőbeteg gyógyintézetbe, sürgősségi betegellátó osztályra, szakrendelésekre összesen: 4.049 esetben utalt a Doktornő. Főbb betegségcsoportok a szív-érrendszeri, a magas vérnyomásos, a légzőszervi, mozgásszervi, neurológiai, szorongó, depressziós beteg. Jelentősen emelkedik a daganatos betegek száma. Dr. Ginál Judit gyermek háziorvos beszámolójából kiderül, hogy a gyermekek körében a főbb betegségcsoportok a csökkentlátás, táplálkozási betegségek, asztma, mentális zavarok, elhízás, vér és vérképző szervek betegsége és sajnos gyermekek körében is előfordult rosszindulatú daganatos megbetegedés. Dr. Herczeg László fogorvos 2020. októbere óta látja el az 1. számú felnőtt fogorvosi körzet feladatait. 2021. évben 1227 beteg kereste fel a fogászati rendelést, ahol az elvégzett fogászati kezelések száma 2631 volt.

A háziorvosi, fogorvosi tevékenység nemcsak a gyógyításról szól, hanem az egészségi állapot megőrzése, a betegségek megelőzése, korai felismerése, szűrővizsgálatok végzése, valamint az egészségfejlesztés is célja az orvosi ellátásnak. A város orvosai naponta bizonyítják hivatástudat mellett komoly szakmai felkészültségüket. Nagy tisztelettel megköszönte, hogy hozzáértéssel, empátiával, a hozzájuk fordulókkal kialakított kölcsönös bizalomra építve biztosítják évek, évtizedek óta a város lakosainak egészségügyi alapellátását.

**Domonyi László polgármester** megköszönte a tájékoztatót és átadta a szót **Dr. Tüske László háziorvosnak.**

**Dr. Tüske László háziorvos** kiegészítésként elmondta, hogy habár az orvosi állomány idős, van 2 fiatal háziorvos is. A kollektíva megfelelő, mindenki korrekten végzi a munkáját, különösebb probléma nincs. Kitért a covid járvány okozta nehézségekre, az oltásokkal kapcsolatos adatokra. Elmondta, hogy az új kormány felállításával az egészégügy a Belügyminisztérium alá tartozik, továbbá kitért az ágazatot érintő fizetésemelésre. Türelemre és empátiára szólította fel az embereket egymással szemben.

**Domonyi László polgármester** a körzet iránt érdeklődött, beleértve a betegszámot, az abban folyó munkát.

**Dr. Tüske László háziorvos** elmondta, hogy az orvoslás folyamatosan és szabályszerűen zajlik, a háziorvosok egymást segítik. Kifejezte szeretetét a munkája és kollegái iránt.

**Domonyi László polgármester** tájékoztatásul elmondta, hogy Dr. Gyetvai Csaba és Dr. Radvánszki Éva részéről nem érkezett be írásos anyag. A tájékoztató ismertetésével az ő munkájuk igazolása történik meg nyilvánosan, Képviselő-testületi ülés keretein belül. Felhívta az érintett orvosok figyelmét arra, hogy tartsák be a szerződéses partner kérését.

1. **napirend**

Tájékoztató a Kunság-Halas Hulladékgazdálkodási Nonprofit Kft. tevékenységéről

*(Írásos tájékoztató a jegyzőkönyvhöz mellékelve.)*

**A tájékoztatót tartja:** Kunság-Halas Kft. ügyvezetője

**Domonyi László polgármester** tájékoztatásul elmondta, hogy a cég képviseletében senki nem tudott megjelenni, így Ő maga ismertette röviden az előzetesen megküldött írásbeli tájékoztatót.

**Domonyi László polgármester** elmondta, hogy az év végi záró közgyűlésen jelen volt, az eredményeket látta. A Kunság-Halas Kft. a covid járvány alatt és után is zavartalanul működött, tud működni. Teljesíteni tudják a hulladékszállítási feladatokat. A járvány miatt sorra mondtak fel a munkavállalók, személyi probléma jelentkezett. A tapasztalatok szerint jelenleg a személyi probléma nem akadály. Habár a munkavállalók hibátlanul végzik a munkát, a KŐRÖSKOM Kft-vel szerződött a Kunság-Halas Kft. A KŐRÖSKOM dolgozói is bevonásra kerültek a hulladékszállításba. Problémaként említette a hulladékudvart, valamint annak működtetési rendszerét. Beszélt a cég és a lakosság szerepéről is a témában. Elmondta, hogy a zöldhulladék, valamint annak elszállítása is problémás. Főbb adatként kiemelte, hogy Kiskőrös vonatkozásában 2021. január 1. és 2021. december 31. között 4607 tonna hulladék került elszállításra. Továbbá elmondta, hogy az említett problémák nem megoldatlanok, azok megoldása folyamatos.

**Filus Tibor képviselő** afelől érdeklődött, hogyan áll most a város külterületeinek hulladékkezelése, annak ellenőrzése, milyen a jelenlegi helyzet.

**Domonyi László polgármester** válaszként elmondta, hogy sajnos foglalkoznunk kell ezzel a kérdéssel. Az elmúlt évben is több, mint 10 millió forint összeget kellett a hulladékszállításra költeni, ami az idei évben várhatóan még több lesz. A város a probléma megoldásán dolgozik. Tájékoztatásul elmondta, hogy rendkívül sok lomtalanító, hulladék elszállító cég hirdeti magát az internetet újonnan. Ezen cégek várhatóan vizsgálat alá kerülnek, a szükséges dokumentumok meglétének ellenőrzése fog megtörténni.

1. **napirend**

Tájékoztató a Magyar Vöröskereszt Bács-Kiskun Megyei Szervezetének tevékenységéről

**A beszámolót tartja:** Területi szervezet vezetője

**Domonyi László polgármester** köszöntötte az ülésen **Lipóthné Komjáti Andreát, a Magyar Vöröskereszt Bács-Kiskun Megyei Szervezetének igazgatóját**, valamint **Sutus Etelka területi vezetőt**, majd felkérte **Lipóthné Komjáti Andreát** a tájékoztató szóbeli ismertetésére.

**Lipóthné Komjáti Andrea megyei igazgató** megköszönte a meghívást, majd ismertette a főbb jellemzőket. A Magyar Vöröskereszt 141 éve működik Magyarországon. A szervezetből egy van, de a megyék és Budapest önálló gazdálkodással bírnak. A megyeszékhelyen kívül a Bács-Kiskun Megyei Szervezet 9 területen van jelen. Tevékenységeik közé tartozik a keresőszolgálat, elsősegélynyújtás, katasztrófa-készenlét és válaszadás, szociális segítségnyújtás, menekültügy, ifjúsági munka, egészségnevelés és véradásszervezés. A szomszédban kirobbanó háború jelentős feladatot rótt a szervezetre.

A Magyar Vöröskeresztet a véradással azonosítják az emberek. Az elmúlt két napos városi véradáson közel 280 ember jelent meg, a személyes érintettségnek ereje van. Ismertette a legfontosabb számokat. Az idei évben 25.000 véradóval történt a számítás, ebből 19.929 fő jelent meg, feltehetően a vírusnak köszönhetően. A megyei szervezet 114 településen van jelen, 14 munkavállalót foglalkoztat. Az önkéntesek bevonása elengedhetetlen a hatékony működéshez. Elmondta a véradás menetét. Áttért az elsősegítségnyújtásra, mint tevékenységre. A 2021-es évben 5599 fő jelentkezett be vizsgára, akikből 5502 fő tett sikeres vizsgát. A hősképző program keretein belül gyermekek bevonása történik meg az elsősegélynyújtásba. Oktatás keretein belül a felnőtt célcsoport is fontos, de csecsemő életmentést, valamint önkéntes katonákat is oktatnak. A szociális tevékenység is jelentős a szervezet életében, ami magába foglalja például az iskolaszer gyűjtést, élelmiszer- és higiéniai csomagok osztását. Adománygyűjtéseket, segélyezéseket is szerveznek. Együttműködnek a társszervekkel - mentőkkel, tűzoltókkal-. Gyermektáborok, egyéb táborok lebonyolítását is végzik. Az egészségnevelés keretein belül a lakosság egészséges életmódra nevelése, az egészség védelme a cél. A szervezet életében az ifjúsági munka is jelentős. Habár kis létszámú, de annál stabilabb az ifjúsági bázis. Elmondta, hogy egy fiatal önkéntes segített az önkormányzati dolgozók covid szűrésében. A kortárs segítők bevonása jelentősen növeli a programok eredményességét. A mozgalmi munka az eszmeterjesztés, tagtoborzás. Nemzetközi kapcsolatra tekintve elmondta, hogy 27 éve ápolnak jó kapcsolatot a Dachaui Vöröskereszttel.

**Domonyi László polgármester** megköszönte a tájékoztatót ésérdeklődött,megfelelő-e a Kiskőrösi hozzáállás. Kiemelte a területi vezető, Sutus Etelka munkáját.

**Lipóthné Komjáti Andrea megyei igazgató** válaszul elmondta, hogy a város támogatja a területi szervet egy ingyenes használatú irodahelyiséggel, ami kiemelkedően nagy segítség. A kialakult ukrán helyzet okán egy raktárhelyiséggel is támogat az Önkormányzat.

1. **napirend**

Beszámoló Kiskőrös Hivatásos Tűzoltóság 2021. évi szakmai tevékenységéről

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési referens

**Domonyi László polgármester** köszöntötte az ülésen **Nádasdi Gergelyt, a Kiskőrösi Hivatásos Tűzoltóság megbízott parancsnokát**, majd felkérte a beszámoló szóbeli ismertetésére.

**Nádasdi Gergely, a Kiskőrösi Hivatásos Tűzoltóság megbízott parancsnoka** egy rövid bemutatkozás után ismertette a beszámoló fontosabb adatait, mutatóit. Elmondta, hogy történtek személyi változások. A 2021-es év elég mozgalmas volt, 2020. év végén átadták az új tűzoltó laktanyát. A covid járvány a Tűzoltóság munkáját is megnehezítette. Felsorolta az előző évi célkitűzéseiket, amelyek közé a települések tényleges önvédelmi képességének javítása, az önkéntes mentőcsoportok ismereteinek, felszerelésének fejlesztése, a köteles polgári védelmi szervezetek felkészítésének végrehajtása tartoztak. Elmondta, hogy a működési terület 2021-ben nem változott az előző évhez képest, továbbra is 13 település védelmét látja el a tűzoltóság. A 2021. évben 450 esemény történt a működési területen, ebből 307 tűzeset és 143 műszaki mentés, ezen esetekből 130 tűzeset és 25 műszaki mentés Kiskőrösön történt. Ismertette a legjelentősebb eseményeket. Említést tett az oktatás, képzés, ellenőrzések és a személyi terület alakulásáról. Kitért a polgári védelmi szakterületre. Majd ismertette a 2022. évi célkitűzéseket. Megköszönte az önkéntes tűzoltók segítségét.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** az elégedettségről, az állományról érdeklődött. Jó munkát és jó egészséget kívánt.

**Nádasdi Gergely, a Kiskőrösi Hivatásos Tűzoltóság megbízott parancsnoka** elmondta, hogy elégedett a kiskőrösi helyzettel, profi állománnyal dolgozik együtt.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**41/2022. sz. Képv. test. hat.**

Beszámoló Kiskőrös Hivatásos Tűzoltóság 2021. évi szakmai tevékenységéről

**HATÁROZAT**

A Képviselő-testület a Kiskőrös Hivatásos Tűzoltóparancsnokság 2021. évi szakmai tevékenységéről szóló beszámolóját a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

Beszámoló a Kiskőrös Városi Polgárőr Egyesület 2021. évi tevékenységéről

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési referens

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy Kiskőrös Városi Polgárőr Egyesület és Kiskőrös Város Önkormányzata 2017-ben kötött együttműködési megállapodást az önkormányzat kötelezően ellátandó közbiztonsági feladataiban való együttműködési feltételek tisztázására. Ebben az együttműködési megállapodásban szerepel, hogy az Egyesület évente beszámol a tevékenységéről Kiskőrös Város Önkormányzata Képviselő-testületének. Balogh István elnök elkészítette a szakmai beszámolót.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** megköszönte az Egyesület munkáját és a rendezvények alkalmával nyújtott segítséget. Elmondta, hogy egyre kevesebben vannak a polgárőrök, ezúton kérte a fiatalokat csatlakozását.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**42/2022. sz. Képv. test. hat.**

Beszámoló a Kiskőrös Városi Polgárőr Egyesület 2021. évi tevékenységéről

**HATÁROZAT**

A Képviselő-testület a Kiskőrös Városi Polgárőr Egyesület 2021. évi szakmai tevékenységéről szóló beszámolóját elfogadja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

Beszámoló a „Kiskőrös Városért” Alapítvány Kuratóriuma és Felügyelőbizottsága 2021. évi tevékenységéről

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési referens

**Domonyi László polgármester** köszöntötte az ülésen **dr. Kállayné Major Marina elnökhelyettes asszonyt**, majd az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a „Kiskőrös Városért” Alapítvány elkészítette beszámolóját. Az előterjesztés mellékleteként dr. Ba Mariann elnökasszony benyújtotta mind a szakmai, mind a pénzügyi beszámolót.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** megköszönte az alapítvány munkáját és elmondta, hogy a jövőben is számít az együttműködésre.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**43/2022. sz. Képv. test. hat.**

Beszámoló a „Kiskőrös Városért” Alapítvány Kuratóriuma és Felügyelőbizottsága 2021. évi tevékenységéről

**HATÁROZAT**

A Képviselő-testület a „Kiskőrös Városért” Alapítvány Kuratóriuma és Felügyelőbizottsága 2021. évi tevékenységéről szóló beszámolóját a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Mellékletek a jegyzőkönyvhöz csatolva.*

1. **napirend**

BESZÁMOLÓ KISKŐRÖS VÁROS 2021. ÉVI KÖLTSÉGVETÉSÉNEK TELJESÍTÉSÉRŐL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Költségvetési referens

**Domonyi László polgármester** az előterjesztés szóbeli ismertetésére felkérte **Molnár Éva költségvetési referenst.**

**Molnár Éva költségvetési referens** elmondta, hogy az államháztartásról szóló törvény rendelkezése értelmében az éves költségvetés teljesítéséről zárszámadást kell készíteni. A zárszámadási rendeletnek a Képviselő-testület elé terjesztést követő 30 napon belül, de legkésőbb május utolsó napjáig hatályba kell lépnie. A 2021-es beszámolót a Magyar Államkincstár elfogadta, azzal megegyező adattartalommal készült el a zárszámadás. A zárszámadás tartalmazza az eredeti költségvetés előirányzatait, az utolsó módosítás előirányzatait, illetve a teljesítést. A mérlegek esetében az előző évi, azaz a 2020-as évi teljesítés adatokat is. A teljesített bevételek 6 milliárd forint, ebből 3, 5 milliárd a költségvetési bevételek. A korábbi években az adóbevétel volt a legnagyobb hányada a bevételeknek, a 2021-es évben az állami támogatás lett. A bevételek második nagy hányada a felhalmozási célú állami támogatások. A harmadik legnagyobb hányad az adóbevételek. Az adóbevételek a 2021-es évhez képest kevesebbek. A kiadások teljesítése 5 milliárd, ebből a költségvetési kiadás 4 milliárd forint. A kiadások egyik nagy csoportja a működési, azon belül is a dologi kiadások, míg a másik nagy csoportja a felhalmozási kiadások. A 2021-es év 1 milliárd pénzmaradvánnyal zárult.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

**Domonyi László polgármester** megköszönte Magyarország Kormányának a segítséget és a nyújtott támogatásokat.

További kérdés, hozzászólás nem volt, a polgármester szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**7/2022. (…..) önkormányzati rendelete**

**az Önkormányzat 2021. évi zárszámadásáról**

Kiskőrös Város Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, Kiskőrös Város Önkormányzata Képviselő-testületének az Önkormányzat Szervezeti és Működési Szabályzatáról szóló 24/2013. (XII.19.) önkormányzati rendelete 30. § (5) bekezdésének b) pontjában biztosított véleményezési jogkörében eljáró Ügyrendi és Összeférhetetlenségi Bizottság, Pénzügyi Bizottság, Kulturális, Turisztikai és Sport Bizottság, Társadalompolitikai Bizottság, Költségvetési, Ipari, Mezőgazdasági és Klímapolitikai Bizottság véleményének kikérésével a következőket rendeli el:

**Rendelet hatálya**

**1. §**

A rendelet hatálya kiterjed Kiskőrös Város Önkormányzata, valamint az önkormányzat irányítása alá tartozó költségvetési szervekre.

**Főösszegek, teljesítések**

**2. §**

(1) A Képviselő-testület Kiskőrös Város Önkormányzata 2021. évi zárszámadását

*a)* 3.526.703.750 forint teljesített költségvetési bevétellel

*b)* 2.388.802.650 forint finanszírozási bevétellel

*c)* 4.003.955.857 forint teljesített költségvetési kiadással

*d)* 981.956.191 forint finanszírozási kiadással

*e)* 929.594.352 forint maradvánnyal

állapítja meg.

(2) A Képviselő-testület az előirányzat-felhasználási terv teljesítését az 1. mellékletben, a költségvetés végrehajtásának összevont mérlegét a 2. mellékletben, a részletes bevételeit a 3. mellékletben, az önkormányzat által irányított költségvetési szervek bevételeit a 4. mellékletben foglaltak szerint állapítja meg.

**Kiadási előirányzatok**

**3. §**

(1) A Képviselő-testület a költségvetési kiadások teljesítését a finanszírozási kiadásokkal együtt 4.985.912.048 Ft-ban állapítja meg, az 5. melléklet szerinti részletezésben.

(2) A Képviselő-testület a felhalmozási célú kiadási előirányzatok teljesítését feladatonkénti és célonkénti bontásban 1.778.107.965 Ft-ban állapítja meg, a 6. melléklet szerinti részletezésben.

(3) A Képviselő-testület az Európai Uniós forrás bevonásával tervezett beruházásokat a 8. melléklet szerinti részletezéssel állapítja meg.

**Pénzmaradvány jóváhagyása**

**4. §**

(1) A Képviselő-testület a 2021. évi maradványát 929.594.352 Ft összeggel, a 11. mellékletben foglaltak szerint, felosztását pedig a 12. mellékletben foglaltak szerint állapítja meg.

(2) A Képviselő-testület a 2021. évi céltartalékok célonkénti maradványát a 7. mellékletben foglaltak szerint állapítja meg.

**Egyszerűsített beszámoló**

**5. §**

A Képviselő-testület az Önkormányzat 2021. december 31-i állapot szerinti

*a)* mérlegét a 13. mellékletben – előző időszak adatait a 14. mellékletben

*b)* eredménykimutatását a 18. mellékletben – az előző időszak adatait a 17. mellékletben

*c)* maradványkimutatás a 11. mellékletben

foglaltaknak megfelelően fogadja el.

**Vagyonkimutatás**

**6. §**

A Képviselő-testület az Önkormányzat

*a)* vagyonkimutatását a 13. mellékletben, 14. mellékletben, 15. mellékletben és 16. mellékletben

*b)* az eszközök értékvesztésének alakulását a 19. mellékletben

foglaltak szerint fogadja el.

**Követelések, kötelezettségek**

**7. §**

A Képviselő-testület

*a)* az Önkormányzat többéves kihatással járó döntések számszerűsítését, évenkénti bontásban, szöveges indoklással a 9. mellékletben,

*b)* a Magyarország gazdasági stabilitásáról szóló 2011. évi CXCIV. törvény 8. § (2) bekezdése szerinti adósságot keletkeztető ügyleteket és kezességvállalásokat, valamint saját bevételeket a 9. mellékletben,

*c)* az Önkormányzat adósságot keletkeztető fejlesztési céljait a 10. mellékletben

foglaltaknak megfelelően fogadja el.

**Záró rendelkezés**

**8. §**

Ez a rendelet a kihirdetését követő napon lép hatályba.

*Mellékletek a jegyzőkönyvhöz csatolva.*

1. **napirend**

A 2022. évi költségvetés módosítása

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Költségvetési referens

**Domonyi László polgármester** az előterjesztés szóbeli ismertetésére felkérte **Molnár Éva költségvetési referenst.**

**Molnár Éva költségvetési referens** elmondta, hogy Kiskőrös Város Önkormányzata közel 226 millió forint állami támogatást nyert a Városi Sporttelep fejlesztéséhez, 3.750.000 forintot a Szücsi Óvoda fejlesztéséhez. A bevételek és kiadások beépítésre kerültek. Sajnálatos módon júniusban időközi választást kell tartani Kiskőrösön, ahol a bevételek és kiadások szintén beépítésre kerültek. Koncessziós szerződést kötött az Önkormányzat közétkeztetés tárgyában 2022. július 20. napjától 60 hónapra, ami habár beépítésre került a költségvetésbe, a céltartalék átcsoportosítása vált szükségessé. Polgármester úr által, a céltartalékaiból nyújtott támogatások is átvezetésre kerültek. Kiemelte a Wattay Sportcsarnokhoz nyújtott támogatást, amiről a Képviselő-testület már korábban döntött. Kiosztásra került a szóbeli kiegészítés, aminek értelmében a 2. melléklet egészült ki a 2020-as és 2021-es évi teljesítés adatokkal, valamint a 8. mellékletben került egy pályázat pontosításra.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

**Filus Tibor képviselő** a Városi Sporttelepen zajló beruházásról, annak jelenlegi állásáról, határidőkről kérdezett.

**Domonyi László polgármester** válaszul elmondta, hogy a tervezési folyamat lezárult, a dokumentáció megérkezett. A Sporttelep teljes rendezési terve elkészült. Az összegből az 1. ütem fog megvalósulni. Rövid időn belül az építkezés megkezdése várható. A folyamat több hónapot vesz igénybe.

További kérdés, hozzászólás nem volt, a polgármester szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi rendeletet alkotta:

**Kiskőrös Város Önkormányzat**

**Képviselő-testülete**

**8/2022. (…..) önkormányzati rendelete**

**Kiskőrös Város 2022. évi költségvetéséről szóló**

**3/2022. (II. 24.) önkormányzati rendelet módosításáról**

Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

**1. §**

(1) A Kiskőrös Város 2022. évi költségvetéséről szóló 3/2022. (II. 24.) önkormányzati rendelet (a továbbiakban: Kr.) 3. § (1) bekezdés a) pontja helyébe a következő rendelkezés lép:

*(A Képviselő-testület Kiskőrös Város 2022. évi költségvetésének)*

„*a)* költségvetési kiadások főösszegét: 5.350.517.812 forintban”

*(állapítja meg.)*

(2) A Kr. 3. § (1) bekezdés c) pontja helyébe a következő rendelkezés lép:

*(A Képviselő-testület Kiskőrös Város 2022. évi költségvetésének)*

„*c)* költségvetési bevételi főösszegét: 3.651.536.211 forintban”

*(állapítja meg.)*

**2. §**

A Kr. 6. § (2) bekezdése helyébe a következő rendelkezés lép:

„(2) A céltartalékok összege 217.276.923 forint jelen rendelet 7. mellékletében meghatározott célonkénti bontásban.”

**3. §**

(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

(8) A Kr. 8. melléklete helyébe a 8. melléklet lép.

**4. §**

Ez a rendelet a kihirdetését követő napon lép hatályba.

*Mellékletek a jegyzőkönyvhöz csatolva.*

*Domonyi László polgármester 15 perc szünetet rendelt el.*

1. **napirend**

Beszámoló a Kőröskom Nonprofit Kft. 2021. évi tevékenységéről, alapítói hatáskörök gyakorlása a Kft.-nél

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** köszöntötte **Schäffer Tamás Andrást, a KŐRÖSKOM Nonprofit Kft ügyvezetőjét,** majd az előterjesztés szóbeli ismertetésére felkérte **Szlanka Pálné pénzügyi osztályvezetőt.**

**Szlanka Pálné pénzügyi osztályvezető** elmondta, hogy a 100%-ban Kiskőrös Város Önkormányzata tulajdonát képező Kiskőrös Önkormányzat Kommunális Szolgáltató Nonprofit Kft. tulajdonosi jogait a Képviselő-testület gyakorolja. A gazdasági társaság tagjainak döntéshozó szerve a legfőbb szerv. A legfőbb szerv feladata a társaság alapvető üzleti és személyi kérdéseiben való döntéshozatal. A legfőbb szerv hatáskörébe tartozik a számviteli törvény szerinti beszámoló jóváhagyása. A KŐRÖSKOM Kft. javadalmazási szabályzata értelmében, a Képviselő-testület dönt az ügyvezető személyi alapbérének összegéről, lehetőség szerint az előző üzleti év beszámolójának tárgyalásakor, az ügyvezető prémiumáról, valamint az aktuális évre vonatkozó prémiumfeltételekről. A Kft. a számviteli törvény rendelkezései alapján összeállította a 2021. évi egyszerűsített éves beszámolóját, amely tartalmazza a 2021. évi mérleget, eredménykimutatást, kiegészítő mellékletet és a csatolt Független Könyvvizsgálói Jelentést. Benyújtásra került a Kft. 2022. évre vonatkozó üzleti terve. A KŐRÖSKOM Kft. a 2021-es évben eredményesen gazdálkodott. Az ügyvezető teljesítette a prémiumfeltételekben meghatározott 2021. évi célkitűzéseket. A KŐRÖSKOM Kft. eredményes működésének feltételeit biztosította, a 2021. évi üzleti terv szerinti – 6 750 ezer Ft - eredmény teljesült, az Önkormányzattal szerződött feladatok a követelmények szerint teljesültek, a KŐRÖSSZOLG Kft hatékony, gazdaságos és eredményes működést támogatja, biztosítja. A 2022. évi prémium feltételek is megfogalmazásra kerültek. A Képviselő-testületnek döntenie szükséges a KŐRÖSKOM Nonprofit Kft. 2021. évi egyszerűsített éves beszámolójának jóváhagyásáról, a 2022. évre vonatkozó üzleti terv elfogadásáról, az ügyvezető 2021. évi prémiumának összegéről, valamint az ügyvezető 2022. évi prémiumfeltételéről és a 2022. június 1. napjától hatályos személyi alapbéréről is.

**Schäffer Tamás ügyvezető** szóbeli kiegészítésként elmondta, hogy a KŐRÖSKOM Kft. foglalkozik a hulladékgazdálkodással, a piac üzemeltetésével, emellett építőipari cégként funkcionál elsősorban. A covid járvány a cég működését is megnehezítette, ami jelentős termeléskiesést okozott. Az év második felében be kellett hozni a kimaradást. Beszámolt a cég által elvégzett munkálatokról, feladatokról. Köszönetet mondott a Kft. munkavállalóinak és a megrendelőknek.

**Szlovák Pál** a Társadalompolitikai Bizottság elnöke, **Pohankovics András** az Ipari, Mezőgazdasági és Klímapolitikai Bizottság elnöke, **Horváth János** az Ügyrendi és Összeférhetetlenségi Bizottság elnöke, **Pethő Attila** a Pénzügyi Bizottság elnöke, **Filus Tibor** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Ungvári Ferenc képviselő,** mint a **Felügyelő Bizottság elnöke** elmondta, hogy a Felügyelő Bizottság szintén a határozat-tervezet elfogadását javasolta.

**Domonyi László polgármester** köszöntetét fejezte ki, gratulált a cég sikeres működéséhez. Tájékoztatásul elmondta, hogy az idei évben is rengeteg közös munka várható.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**44/2022. sz. Képv. test. hat.**

Beszámoló a Kőröskom Nonprofit Kft. 2021. évi tevékenységéről, alapítói hatáskörök gyakorlása a Kft-nél

**HATÁROZAT**

A Képviselő-testület az önkormányzat kizárólagos tulajdonában lévő KŐRÖSKOM Nonprofit Kft. tulajdonosi jogait gyakorló hatáskörében:

1. a KŐRÖSKOM Nonprofit Kft. 2021. üzleti évre vonatkozó egyszerűsített éves beszámolóját (mérlegét, eredménykimutatását és kiegészítő mellékletét) - figyelemmel a Felügyelő Bizottság és a Könyvvizsgáló jelentésére is- a határozat 1. sz. melléklete szerinti tartalommal jóváhagyja.
2. a KŐRÖSKOM Nonprofit Kft. ügyvezetőjének a 2022. évre benyújtott üzleti tervét a határozat 2. sz. melléklete szerinti tartalommal elfogadja.
3. a KŐRÖSKOM Nonprofit Kft. ügyvezetőjének 2021. évi prémiumát az 58/2021.sz. polgármesteri határozatban meghatározott feltételek teljesítésének megfelelően a 2021. évi személyi alapbér 25 %-ában, azaz bruttó 2 040 000,-Ft-ban állapítja meg.
4. a KŐRÖSKOM Nonprofit Kft. ügyvezetőjének 2022. évi prémiumfeltételeit és a feltételek teljesítése esetére a prémium éves személyi alapbérben kifejezett százalékos mértékét a határozat 3. sz. mellékletében foglaltak szerint határozza meg.
5. a KŐRÖSKOM Nonprofit Kft. ügyvezetőjének személyi alapbérét 2022. június 1. napjától havi bruttó 742 000,-Ft összegben állapítja meg és felhatalmazza a Polgármestert az ügyvezető munkaszerződés módosításának aláírására (4. sz. melléklet).

**Felelős:** polgármester

ügyvezető

**Határidő:** 2022. értelemszerűen

*Mellékletek a jegyzőkönyvhöz csatolva.*

1. **napirend**

Beszámoló a Kőrösszolg Nonprofit Kft. 2021. évi tevékenységéről, alapítói hatáskörök gyakorlása a Kft.-nél

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Szlanka Pálné pénzügyi osztályvezetőt.**

**Szlanka Pálné pénzügyi osztályvezető** elmondta, Kiskőrös Város Képviselő-testülete a KŐRÖSKOM Nonprofit Kft-ből kiválással hozott létre egy új nonprofit gazdasági társaságot, a KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Kft-t. Feladata az alapító okiratának megfelelően a Magyarország helyi önkormányzatairól szóló törvényben meghatározott egyes közfeladatok ellátása. A tulajdonosi jogokat a Képviselő-testület gyakorolja. A Kft. a számviteli törvény rendelkezései alapján összeállította a 2021. évi egyszerűsített éves beszámolóját. A beszámoló tartalmazza a 2021. évi mérleget, eredménykimutatást, kiegészítő mellékletet, a közhasznúsági mellékletet és a csatolt Független Könyvvizsgálói Jelentést. A KŐRÖSSZOLG Kft. a 2021-es évben eredményesen gazdálkodott. Kiemelte, hogy a KŐRÖSSZOLG Kft-nek az éves beszámolóban kell elszámolni az önkormányzati közfeladatok ellátására folyósított támogatás negyedik negyedévi felhasználásáról, illetve az egész évi felhasználásról. A fel nem használt támogatás összege visszautalásra került megadott határidőn belül az Önkormányzat részére. Benyújtásra került a 2022. évre vonatkozó üzleti terv, amely tartalmazza a nonprofit tevékenységhez kapcsolódó tervezett bevételeket és kiadásokat támogatási szerződésenként feladatokhoz rendelten, a tervezett vállalkozási tevékenységhez kapcsolódó tervezett bevételeket és ráfordításokat a tervezett eredménnyel, valamint a tervezett beruházásokat. A Képviselő-testületnek dönteni szükséges a Kft. 2021. évi beszámolójának jóváhagyásáról és a 2022. évi üzleti terv elfogadásáról.

**Schäffer Tamás ügyvezető** szóbeli kiegészítésként elmondta, hogy hasonlóan összetett volt az év, mint a KŐRÖSKOM Kft. esetében. Több intézmény is lezárásra került, elmaradtak a városi rendezvények. A visszatérés az újra nyitás idején, április végén történt meg. Az intézmények újra megnyitottak, több rendezvény is megrendezésre került. A legnagyobb nehézségeket a Rónaszéki Fürdő és a János Vitéz Látogatóközpont élte meg. Jelentős volt a cég bevétel kiesése, amit a kiadások csökkentésével és a kormányzat által biztosított ágazati bértámogatásokkal sikerült ellensúlyozni. Beszámolt arról, mely területeket érintett leginkább a kialakult helyzet. Köszönetet mondott a cég alkalmazottjainak.

**Szlovák Pál** a Társadalompolitikai Bizottság elnöke, **Pohankovics András** az Ipari, Mezőgazdasági és Klímapolitikai Bizottság elnöke, **Horváth János** az Ügyrendi és Összeférhetetlenségi Bizottság elnöke, **Pethő Attila** a Pénzügyi Bizottság elnöke, **Filus Tibor** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Ungvári Ferenc képviselő,** mint a **Felügyelő Bizottság elnöke** elmondta, hogy a Felügyelő Bizottság szintén a határozat-tervezet elfogadását javasolta.

**Domonyi László polgármester** köszöntetét fejezte ki a munkavállalóknak. Elmondta, hogy a cég tevékenysége a városüzemeltetésre, a városi munkálatokra korlátozódik, illetve a közfoglalkoztatás lebonyolítása is a KŐRÖSSZOLG Kft.-hez tartozik.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**45/2022. sz. Képv. test. hat.**

Beszámoló a Kőrösszolg Nonprofit Kft. 2021. évi tevékenységéről, alapítói hatáskörök gyakorlása a Kft-nél

**HATÁROZAT**

A Képviselő-testület az önkormányzat kizárólagos tulajdonában lévő KŐRÖSSZOLG Nonprofit Kft. tulajdonosi jogait gyakorló hatáskörében:

1. a KŐRÖSSZOLG Nonprofit Kft. 2021. üzleti évre vonatkozó egyszerűsített éves beszámolóját (mérlegét, eredménykimutatását, kiegészítő mellékletét és közhasznúsági mellékletét) -figyelemmel a Felügyelő Bizottság és a Könyvvizsgáló jelentésére is- a határozat 1. sz. melléklete szerinti tartalommal jóváhagyja.
2. a KŐRÖSSZOLG Nonprofit Kft. ügyvezetőjének a 2022. évre benyújtott üzleti tervét a határozat 2. sz. melléklete szerinti tartalommal elfogadja.

**Felelős:** polgármester

ügyvezető

**Határidő:** 2022. értelemszerűen

*Mellékletek a jegyzőkönyvhöz csatolva.*

1. **napirend**

Beszámoló a Kunság-Média Nonprofit Kft. 2021. évi tevékenységéről, alapítói hatáskörök gyakorlása a Kft.-nél

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** köszöntötte **Katusné Dávid Editet, a Kunság-Média Nonprofit Kft ügyvezetőjét,** majdaz előterjesztés szóbeli ismertetésére felkérte **Szlanka Pálné pénzügyi osztályvezetőt.**

**Szlanka Pálné pénzügyi osztályvezető** elmondta, hogy a Kunság-Média Nonprofit Szolgáltató Kft. is 100 %-ban Kiskőrös Város Önkormányzata tulajdonát képezi. A tulajdonosi jogokat a Képviselő-testület gyakorolja. A Kunság-Média Kft. a számviteli törvény rendelkezései alapján összeállította a 2021. évi egyszerűsített éves beszámolóját. A beszámoló tartalmazza a 2021. évi mérleget, eredménykimutatást, kiegészítő mellékletet és a csatolt Független Könyvvizsgálói Jelentést. A Könyvvizsgálói Jelentés alapján a Kunság-Média Kft. egyszerűsített éves beszámolója megbízható és valós képet ad a cég 2021. december 31. napján fennálló vagyoni és pénzügyi helyzetéről, a 2021-es üzleti évre vonatkozó jövedelmi helyzetéről. Kiemelte, hogy a Kunság-Média Kft-nek az éves beszámolóban kell elszámolni az önkormányzati közfeladatok ellátására folyósított támogatás negyedik negyedévi, illetve az egész évi felhasználásról. Elmondta, hogy a Kunság-Média Kft. önként vállalt önkormányzati közfeladatok ellátása címen lája el a Kiskőrösi Hírek újság kiadását és működtetését március 1. napjától, amelyre támogatást kapott. A fel nem használt támogatás összege visszautalásra került megadott határidőn belül az Önkormányzat részére. Benyújtásra került a 2022. évi üzleti terv. Tartalmazza a nonprofit tevékenységhez kapcsolódó tervezett bevételeket és kiadásokat, támogatási szerződésenként, feladatokhoz rendelten. A tervezett vállalkozási tevékenységhez kapcsoló tervezett bevételeket és ráfordításokat a tervezett eredménnyel. A Felügyelő Bizottság a beszámolót és az üzleti tervet a május 23. napján tartott ülésén tárgyalta, elfogadásra javasolta. A Képviselő-testületnek dönteni szükséges a 2021. évi beszámolójának jóváhagyásáról és a 2022. évi üzleti terv elfogadásáról.

**Katusné Dávid Edit ügyvezető** szóbeli kiegészítésként elmondta, hogy a tavalyi évet a covid járvány jelentősen meghatározta, az üzleti tevékenységet – például terem kiadása a Művelődési Központban - meghiúsította. Kitért a rádió és a televízió helyzetére, amelyek esetében szemléletváltásra volt szükség. A helyi médiának a járvány ideje alatt többet kellett dolgozni. Számos esemény a médián keresztül jelent meg a lakosok számára. Beszámolt a híradó hírek számának alakulásáról. Megköszönte a munkában való támogatást a képviselőknek, és az Önkormányzatnak. Ismertette a fontosabb számokat, a személyi állományra vonatkozó információkat. Megköszönte kollégái munkáját, kiemelve a hétvégén megtartott Szlovák hagyományőrző lakodalmas programot. Kitért a Művelődési Központra is a szóbeli kiegészítésben. Köszönetet mondott a nézőknek, valamint a lakossági visszajelzésekért.

**Domonyi László polgármester** elmondta, hogy a Kunság-Média Kft-t megvásárolta az Önkormányzat. A médiás cég üzemeltetését tanulni kell. A munkavállalóknak is tanulniuk kell, igazodni kell egymáshoz. A helyismeret és a helyi emberek ismerete létkérdés, ezért fontos a helyi emberek foglalkoztatása a helyi médiában. Megfogalmazta észrevételeit a lakodalmas program vonatkozásában. Elmondta, hogy negyedéves, féléves megbeszélések vannak, ahol folyamatosan áttekintik az aktualitásokat, figyelik a cég gazdasági és szakmai működését. Fontos az együttműködés, a pontos és azonnali tájékoztatás. Az idei év egy kísérleti év lesz, aminek tapasztalatai később felhasználásra kerülnek. Megköszönte az eddig elvégzett feladatokat, jó egészséget és kitartást kívánt a dolgozóknak.

**Szlovák Pál** a Társadalompolitikai Bizottság elnöke, **Pohankovics András** az Ipari, Mezőgazdasági és Klímapolitikai Bizottság elnöke, **Horváth János** az Ügyrendi és Összeférhetetlenségi Bizottság elnöke, **Pethő Attila** a Pénzügyi Bizottság elnöke, **Filus Tibor** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Pohankovics András képviselő** elmondta, külső szemlélő ebből a munkából keveset lát. Minden alkalommal lehet látni a televízió dolgozóit, készülnek az riportok, magazinműsorok a híradó után. Elmondta, hogy jól kialakított a televízió műsorainak új struktúrája, izgalmasak a magazinműsorok, hallgathatók a reggeli interjúk a rádióban. A Művelődési Központ esetében megváltozott a szemlélet, mostanra egy szolgáltató intézményről beszélhetünk. Elégedettségét fejezte ki, de elmondta, hogy zavarta a negatív eredmény a költségvetésben.

**Ungvári Ferenc képviselő** elmondta, hogy támogatja a helyiek foglalkoztatását a helyi médiában. Cégvezetőként elmondta, hogy a nyereségorientáltság mellett egy média cégnek lehetnek más hatásai is. Mindenképpen tanulni kell, türelmesnek kell lenni, de a fejlődés látható a kezdetekhez képest.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**46/2022. sz. Képv. test. hat.**

Beszámoló a Kunság-Média Nonprofit Kft. 2021. évi tevékenységéről, alapítói hatáskörök gyakorlása a Kft-nél

**HATÁROZAT**

A Képviselő-testület az önkormányzat kizárólagos tulajdonában lévő Kunság-Média Nonprofit Kft. tulajdonosi jogait gyakorló hatáskörében:

1. a Kunság-Média Nonprofit Kft. 2021. üzleti évre vonatkozó egyszerűsített éves beszámolóját (mérlegét, eredménykimutatását, kiegészítő mellékletét) -figyelemmel a Felügyelő Bizottság és a Könyvvizsgáló jelentésére is- a határozat 1. sz. melléklete szerinti tartalommal jóváhagyja.
2. a Kunság-Média Nonprofit Kft. ügyvezetőjének a 2022. évre benyújtott üzleti tervét a határozat 2. sz. melléklete szerinti tartalommal elfogadja.

**Felelős:** polgármester

ügyvezető

**Határidő:** 2022. értelemszerűen

*Mellékletek a jegyzőkönyvhöz csatolva.*

1. **napirend**

Összefoglaló jelentés az Önkormányzat 2021. évi belső ellenőrzéséről

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Jegyző

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy az Önkormányzat köteles belső kontrollrendszert működtetni és minden évben éves ellenőrzési tervet fogad el a Képviselő-testület. A 2021. évi ellenőrzési terv alapján megtörténtek az ellenőrzések, amely 5 ellenőrzést foglal magában. Ezen ellenőrzések közé tartozik 3 pénzügyi, 1 szabályszerűségi és 1 rendszer ellenőrzés. A kizárólag önkormányzati tulajdonú cégek, a Kiskőrösi Polgármesteri Hivatal, Kiskőrös Város Önkormányzata és a hozzá kapcsolódó intézmények kerültek ellenőrzésre. A gazdasági társaságoknál nagy hangsúlyt kapott a kapott támogatások elszámolása és annak felhasználása.

**Szlovák Pál** a Társadalompolitikai Bizottság elnöke, **Pohankovics András** az Ipari, Mezőgazdasági és Klímapolitikai Bizottság elnöke, **Horváth János** az Ügyrendi és Összeférhetetlenségi Bizottság elnöke, **Pethő Attila** a Pénzügyi Bizottság elnöke, **Filus Tibor** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**47/2022. sz. Képv. test. hat.**

Összefoglaló jelentés az Önkormányzat 2021. évi belső ellenőrzéséről

**HATÁROZAT**

A Képviselő-testület - a határozat mellékletét képező – Kiskőrös Város Önkormányzatánál a 2021. évben lefolytatott belső ellenőrzésekről szóló éves összefoglaló ellenőrzési jelentést jóváhagyja.

**Felelős:** jegyző

**Határidő:** azonnal

*Melléklet a jegyzőkönyvhöz csatolva.*

1. **napirend**

Átfogó értékelés az önkormányzat gyermekjóléti és gyermekvédelmi feladatainak ellátásáról

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy a gyermekek védelméről és a gyámügyi igazgatásról szóló törvény szerint minden évben átfogó értékelést kell készíteni a gyermekjóléti és gyermekvédelmi feladatok ellátásáról jogszabályban meghatározott tartalmi követelményeknek megfelelően. Az átfogó értékelés részei a település demográfiai adatai, az önkormányzat által nyújtott pénzbeli és természetbeni ellátások, a személyes gondoskodást nyújtó ellátások, valamint a gyermekek napközbeni ellátásának bemutatása. Az Önkormányzat rendszeres gyermekvédelmi kedvezménnyel, rendkívüli települési támogatással, BURSA ösztöndíjjal támogatja az arra rászoruló gyermekeket, fiatalokat. Havonta átlagosan 835 gyermeknek biztosítja a gyermekétkeztetést. Bölcsődében 48 férőhelyen nyújt ellátást és 2021. évben a Kiskőrösi Óvodák 4 tagóvodájában 349 gyermek számára az óvodai ellátást. Városunkban család-és gyermekjóléti szolgálat, valamint család-és gyermekjóléti központ is működik. Az éves tevékenységükről szóló beszámoló az átfogó értékelés része. 2021. évben a Bács-Kiskun Megyei Kormányhivatal Gyámügyi és Igazságügyi Főosztály Szociális és Gyámügyi Osztály átfogó gyámügyi ellenőrzést tartott Kiskőrös Város Önkormányzatánál. A vizsgálat a jegyzői gyámhatósági hatáskör gyakorlásának ellenőrzésére terjedt ki. Az ellenőrzésről készült feljegyzés szerint a jogszabályoknak megfelelő a gyakorlat a rendszeres gyermekvédelmi kedvezmény, illetve a hátrányos, halmozottan hátrányos helyzet megállapítására irányuló eljárásokban. Megköszönte a munkát és az ellenőrzés után kapott eredményt Dénes Jánosné szociális ügyintézőnek.

**Szlovák Pál** a Társadalompolitikai Bizottság elnöke, **Pohankovics András** az Ipari, Mezőgazdasági és Klímapolitikai Bizottság elnöke, **Horváth János** az Ügyrendi és Összeférhetetlenségi Bizottság elnöke, **Pethő Attila** a Pénzügyi Bizottság elnöke, **Filus Tibor** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**48/2022. sz. Képv. test. hat.**

Átfogó értékelés az önkormányzat gyermekjóléti és gyermekvédelmi feladatainak ellátásáról

**HATÁROZAT**

A Képviselő-testület az önkormányzat 2021. évi gyermekjóléti és gyermekvédelmi feladatainak ellátásáról szóló átfogó értékelést a határozat mellékletében foglaltak szerint elfogadja.

**Felelős:** polgármester

**Határidő:** 2022. május 31.

*Melléklet a 48/2022. sz. Képv. testületi határozathoz*

**ÁTFOGÓ ÉRTÉKELÉS KISKŐRÖS VÁROS ÖNKORMÁNYZATA**

**2021. ÉVI**

**GYERMEKJÓLÉTI ÉS GYERMEKVÉDELMI FELADATAINAK ELLÁTÁSÁRÓL**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 96. § (6) bekezdése szerint a települési önkormányzat a gyermekjóléti és gyermekvédelmi feladatainak ellátásáról minden év május 31-ig átfogó értékelést készít, – a gyámhatóságokról, valamint a gyermekvédelmi és gyámügyi eljárásról szóló 149/1997.(IX.10.) Korm. rendelet ( a továbbiakban: Gyer.) 10. számú mellékletében meghatározott tartalmi követelményeknek megfelelően - amelyet a Képviselő-testület megtárgyal. Az értékelést - települési önkormányzat esetén a Képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve az állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.

A gyermekek védelme a gyermek családban történő nevelkedésének elősegítésére, veszélyeztetettségének megelőzésére és megszüntetésére, valamint a szülői vagy más hozzátartozói gondoskodásból kikerülő gyermek helyettesítő védelmének biztosítására irányuló tevékenység.

A gyermekvédelmi rendszer működtetése állami és önkormányzati feladat. A gyermekek védelmét pénzbeli, természetbeni ellátásokkal, személyes gondoskodást nyújtó gyermekjóléti alapellátásokkal biztosítja az önkormányzat.

**1. A település demográfiai mutatói**

A település állandó lakosainak száma 2022. január 1-jén 13.962.

A népesség korcsoporti megoszlása a következő:

|  |  |  |  |
| --- | --- | --- | --- |
| **Korcsoport** | **Férfi** | **Nő** | **Együtt** |
| 0-3 éves | 266 | 256 | 522 |
| 4-7 éves | 270 | 266 | 536 |
| 8-14 éves | 502 | 428 | 930 |
| 15-18 éves | 257 | 254 | 511 |
| 19-62 éves | 4003 | 3971 | 7974 |
| 63-100 éves | 1334 | 2155 | 3489 |
| **Összesen:** | 6632 | 7330 | 13962 |
|  |  |  | |
|  | | |

A 0-18 év közötti korosztály létszáma 2499 fő. Ez a város állandó lakosainak 17,89 %-a.

A nők aránya az összlakosságon belül 52,49 %. 2021. évben 120 gyermek született, 36 gyermekkel kevesebb, mint az előző évben. 2021. évhez képest 109 fővel csökkent az állandó népesség száma.

***Kiskőrös állandó lakosságának alakulása 2016-2022 évek között***

***(adott év január 1-jei állapot)***

|  |  |  |  |  |  |  |  |
| --- | --- | --- | --- | --- | --- | --- | --- |
| **Év** | **2016** | **2017** | **2018** | **2019** | **2020** | **2021** | **2022** |
| **Állandó lakosság (fő)** | 14479 | 14361 | 14239 | 14202 | 14106 | 14071 | 13.962 |

***Kiskőrösön a 0-18 éves korcsoport alakulása 2016-2022 évek között***

***(adott év január 1-jei állapot)***

|  |  |  |  |  |  |  |  |
| --- | --- | --- | --- | --- | --- | --- | --- |
| **Év**  **Korcsoport** | **2016** | **2017** | **2018** | **2019** | **2020** | **2021** | **2022** |
| 0-3 éves | 546 | 535 | 516 | 536 | 502 | 532 | 522 |
| 4-7 éves | 505 | 522 | 522 | 525 | 557 | 548 | 536 |
| 8-14 éves | 921 | 902 | 917 | 921 | 922 | 907 | 930 |
| 15-18 éves | 515 | 536 | 508 | 515 | 512 | 512 | 511 |
| **Összesen:** | **2487** | **2495** | **2463** | **2497** | **2493** | **2499** | **2499** |

**2. Az önkormányzat által nyújtott pénzbeli, természetbeni ellátások biztosítása**

A **rendszeres gyermekvédelmi kedvezményre** való jogosultság megállapításának célja a Gyvt. 19. § (1) bekezdése alapján annak igazolása, hogy a gyermek szociális helyzete alapján jogosult az ingyenes vagy kedvezményes intézményi gyermekétkeztetésnek és a szünidei gyermekétkeztetésnek, pénzbeli támogatásnak, valamint egyéb kedvezményeknek az igénybevételére. A gyermek rendszeres gyermekvédelmi kedvezményre való jogosultságát a települési önkormányzat jegyzője állapítja meg.

2021. december 31-én 200 gyermek részesült rendszeres gyermekvédelmi kedvezményben. Közülük 39 fő volt 6 éven aluli, 108 fő a 6-13 éves korosztályból, 45 fő 14-17 év közötti és 8 fő volt nagykorú. A 200 gyermekből 6 gyermek tartósan beteg, fogyatékos. Összesen 83 család részesült a kedvezményben, ebből 29 szülő egyedülállóként vált jogosulttá az ellátásra.

A 200 rendszeres gyermekvédelmi kedvezményben részesülő gyermek közül 142 fő hátrányos helyzetűnek, 7 fő pedig halmozottan hátrányos helyzetűnek minősül. A hátrányos helyzetű gyermekek közül 138 gyermeknél a szülő alacsony iskolai végzettsége miatt, 4 gyermeknél pedig a szülő alacsony foglalkoztatottsága miatt került megállapításra a hátrányos helyzet.

A rendszeres gyermekvédelmi kedvezményben részesülők támogatására 2.526 E Ft-ot biztosított az állami költségvetés. Ezt a támogatást pénzbeli támogatásként nyújtja az önkormányzat. A rendszeres gyermekvédelmi kedvezményben részesülők közül 2021. évben átlagosan 48 fő alap összegű pénzbeli támogatásban, átlagosan 150 fő emelt összegű pénzbeli támogatásban részesült.

Az önkormányzat az időszakosan létfenntartási gondokkal küzdő gyermeket gondozó családok iskolás korú gyermekei részére a **rendkívüli települési támogatás** keretén belül a gyermek **iskolakezdéséhez** **támogatást** nyújtott, gyermekenként átlagosan 5000,- forint összegben, 10 család 25 gyermeke részére.

**Egyéb, a Gyvt.-ben nem szabályozott pénzbeli és természetbeni ellátások**

A hátrányos helyzetű, szociálisan rászoruló felsőoktatási hallgatók és a felsőoktatási intézménybe jelentkezni kívánó fiatalok számára az önkormányzat a Bursa Hungarica Felsőoktatási Önkormányzati Ösztöndíjpályázaton keresztül nyújt rendszeres anyagi segítséget.

2021. évben 7 fő szociálisan rászoruló felsőoktatási hallgató tanulmányait támogatta Kiskőrös Város Önkormányzata (a továbbiakban: Önkormányzat). Erre a célra az Önkormányzat a 2021. évi költségvetésében 350.000,-Ft előirányzatot biztosított.

**A gyermekétkeztetés megoldásának módjai**

A városban a Kiskőrösi Óvodákban, a Kiskőrösi Bem József Általános Iskolában, Kiskunhalasi Szakképzési Centrum Kiskőrösi Wattay Technikum és Kollégiumában, Kiskőrösi Egységes Gyógypedagógiai Módszertani Intézmény Óvoda, Általános Iskola és Készségfejlesztő Iskolában (EGYMI), valamint a Kiskőrösi Petőfi Sándor Evangélikus Óvoda, Általános Iskola, Gimnázium és Technikumban az alábbiak szerint vették igénybe a gyerekek / tanulók az étkeztetési lehetőséget (menza, napközi).

|  |  |  |  |
| --- | --- | --- | --- |
| **Gyermekétkeztetés** | | | |
| tagintézmény neve | igénybevevők száma (havi átlagos adat) | ebből kedvezmény mértéke | |
| 50 % | 100 % |
| Kiskőrösi Óvodák | 349 | - | 320 |
| Kiskőrösi Evangélikus Középiskola Harangvirág Óvodája | 125 | - | 99 |
| Kiskőrösi Bem József Általános Iskola | 351 | 84 | 80 |
| Kiskőrösi Evangélikus Középiskola Petőfi S. Általános Iskolája | 418 | 115 | 15 |
| Kiskőrösi Evangélikus Középiskola | 111 | 43 | 0 |
| Kiskunhalasi Szakképző Centrum Kiskőrösi Wattay Technikum és Kollégium | 29 | 7 | 0 |
| Kiskőrösi EGYMI | 124 | 74 | 50 |
|  | | |  |

A szünidei gyermekétkeztetés keretében a szülő, törvényes képviselő kérelmére 10 kiskorúnak biztosította az Önkormányzat az Eatrend Kft tálalókonyhájában a déli meleg főétkezést. A tavaszi szünetben 2, a nyári szünetben 10, az őszi szünetben 5, a téli szünetben 5 hátrányos helyzetű és halmozottan hátrányos helyzetű gyermek étkezhetett ingyenesen.

**3. Az önkormányzat által biztosított személyes gondoskodást nyújtó ellátások**

Az Önkormányzat a Gyvt.-ben előírt személyes gondoskodást nyújtó ellátások közül

1. gyermekjóléti szolgáltatást
2. család-és gyermekjóléti szolgálat és

ab) család- és gyermekjóléti központ keretében,

1. gyermekek napközbeni ellátását bölcsőde keretében,

biztosított.

A Képviselő-testület a 125/2015. számú Képviselő-testületi határozata alapján a Sorsfordító Szolgáltató Központ látja le a család-és gyermekjóléti szolgálat feladatait Kiskőrös Város Önkormányzatával kötött ellátási szerződés szerint.

A család-és gyermekjóléti központ és a bölcsőde feladatait az Önkormányzat fenntartásában működő Egészségügyi, Gyermekjóléti és Szociális Intézmény biztosítja.

**Család- és Gyermekjóléti Szolgálat**

A Család-és Gyermekjóléti Szolgálatot (a továbbiakban: Szolgálat) a Sorsfordító Szolgáltató Központ fenntartásában lévő Sorsok Háza Szociális Intézmény működteti.

Kiskőrös lakosságszáma alapján a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésükfeltételeiről szóló 15/1998. (IV. 30.) NM rendelet szerint 3 és fél fő látja el a családgondozói feladatokat.

A Szolgálat a Kiskőrös, Rákóczi Ferenc utca 14. szám alatti épületben működik. Itt rendelkezésükre áll udvar, nyitott garázs, ügyfélváró, interjúszoba, egy kb. 40 fő befogadására alkalmas közösségi tér, iroda, vizesblokk – külön mozgáskorlátozottak részére is -, valamint teakonyha. A munkatársak rendelkezésére áll egy kerékpár és egy szolgálati autó melyet a városban távolabb lakó és a külterületen, tanyavilágban élő családok látogatására használnak. A munkatársak védelme érdekében a szolgálatnál található egy „pánikhívó” arra az esetre, ha veszélyben érzik magukat az ügyféllel végzett segítői munka során. A „hívó” megnyomását követően 3-5 perc alatt a helyszínre érkezik a biztonsági szolgálat. Munkatársaknak külső mentálhigiénés szakember biztosításával is segítik a mindennapi munka során felmerülő szakmai kérdések kezelését. Továbbá az ott dolgozók rendszeresen vesznek részt tréningeken, team szupervízión.

A Szolgálat munkája kiterjed Kiskőrös város közigazgatási területén élő minden családra és gyermekre. Az ellátottak köre a szociálisan hátrányos helyzetűek, nagycsaládosok, gyermeküket egyedül nevelő szülők, mentális problémával küzdő szülők és gyermekek, munkanélküliek, halmozott problémával küzdők, érdekérvényesítésben gyenge egyének, családok, a veszélyeztetett gyermekek, családok, devianciákkal élő szülők, gyermekek.

A családsegítés kapcsán kiemelt célcsoportok a felnőtt lakosság körében a tartós munkanélküliek, fiatal munkanélküliek, továbbá az adósság terhekkel és lakhatási problémákkal küzdők, valamint a diszfunkcionálisan működő családok. A gyermekjólét kapcsán kiemelt célcsoportok a lakosság körében a településen élő szociális, mentális vagy gyermeknevelési problémával küzdő, illetve krízishelyzete miatt segítséget igénylő, veszélyeztetett gyermekek, családok, várandós anyák.

A családsegítés és gyermekjóléti szolgáltatás gyermekjóléti feladatait tájékoztatás nyújtásával, szociális segítőmunkával, valamint más személy, illetve szervezet által nyújtott szolgáltatások, ellátások közvetítésével látja el a Szolgálat.

A feladatok megvalósulását felvilágosítások, információnyújtás, kérelmek, beadványok kitöltésének segítése, adományok közvetítése, intézményi támogató levelek megküldése mellett a komplex családgondozás, a családlátogatások, tanácsadás, a családkonzultációs lehetőségek, segítő beszélgetések, csoportok szervezése, vagy a kliens csoportba való eljuttatása szolgálja. A Szolgálat munkatársai egy eset összes körülményeinek feltárása után mérlegelik, hogy a kialakult veszélyeztetettség megszüntethető-e az önként igénybe vehető alapellátásokkal, vagy gyermekvédelmi gondoskodás körébe tartozó, illetve egyéb hatósági intézkedés kezdeményezését szükséges-e megtenni. Amennyiben szükséges ilyen irányú intézkedés, a Szolgálat megkeresi a Család- és Gyermekjóléti Központot. Az intézkedéseket, családlátogatásokat sok esetben a jelzőrendszeri tagokkal közösen végzik.

A szolgálat fő tevékenysége 2021-ben is az alapfeladatok ellátása volt, emellett pedig jelentős élelmiszer, ruha és bútor adományokat juttatott el a rászorulóknak. Ezen kívül nagy számban kaptak segítséget a COVID-dal érintett karanténban lévő személyek. Ezt az Élelmiszer Banktól (a Tesco-tól, Közért -től, a budapesti raktárból, illetve a Sorsfordító Központtól) érkezett élelmiszerek tették lehetővé. Az adományokat az érintetteknek otthonába vitték munkatársaik.

**A családgondozás működése**

2021. évben az ügyféltevékenységeik közül a legjelentősebb az alapellátásban és a védelembe vett családokkal történő foglalkozás volt. A járványhelyzet ellenére ezekkel a családokkal a kapcsolattartás megvalósult. Ez lehetőség szerint telefonon keresztül történt, de számos család esetében elkerülhetetlen volt a személyes találkozás a megfelelő helyzetfelmérés és az ehhez illeszkedő segítés érdekében.

A törvényi előírás szerint a családgondozónak az általa, alapellátás keretei között gondozott családdal havonta minimum három alkalommal találkozik A gyakorlatban ez meg is valósul ám a család nehézségei, problémái, anyagi, szociális helyzete sok esetben indokolja a havi 6-7 találkozást is mely történhet lakókörnyezetben vagy a Szolgálat épületében.

Egy család vagy személy alapellátásba való bekerülése többféleképpen történhet, de jellemzően önkéntes alapon. Kivételt képez az önkéntesség alól, ha a családban nevelkedő gyermek veszélyeztetettsége miatt gyámhatósági intézkedés történik, mely keretében a családot kötelezik a Szolgálattal való együttműködésre.

2021-ben a Szolgálat 19 családdal vette fel a kapcsolatot és kötött új együttműködési megállapodást, ennek értelmében gondozta őket rendszeres, komplex családgondozásban. 2021-ben összesen 46 család volt gondozásban. 16 esetben került megszüntetésre együttműködési megállapodás közös megegyezéssel – ezekben az esetekben a családgondozás sikeres volt, a gyermeket, családot veszélyeztető tényezők megszűntek, vagy a család más településre költözött, így illetékesség miatt az ügy az adott település Család- és Gyermekjóléti Szolgálatához lett közvetítve. 2021-ben 4 egyoldalú megállapodás-megszüntetés történt a szolgálat részéről, 2 esetben az ügyfél önkényes be nem jelentett lakhelyelhagyása miatt, 2 esetben pedig Gyámhivatali intézkedést követően családból kiemelték az érintett gyermekeket. 2021-ben a Szolgálat nem tett javaslatot ideiglenes elhelyezés kezdeményezésére. 2021-ben a Szolgálat 2 család részére keresett veszélyeztetettség miatt elhelyezést védett anyaotthonban.

**A jelzőrendszer működése**

A Szolgálat feladata működtetni Kiskőrös városban a veszélyeztetettséget észlelő- és jelző rendszert, melynek részletes feladatait a 15/1998. (IV. 30.) NM rendelet írja le.   
Az észlelő- és jelzőrendszer tagjainak (pl. védőnői szolgálat, háziorvos, házi gyermekorvos, köznevelési intézmények, rendőrség, párfogói felügyelői szolgálat, gyermekjogi képviselő, munkaügyi hatóság, stb.) a rendelet által előírtak szerint kötelessége jelzéssel élni a gyermek veszélyeztetettsége esetén a gyermekjóléti szolgáltatást nyújtó szolgáltatónál, továbbá hatósági eljárást kezdeményezni a gyermek bántalmazása, illetve súlyos elhanyagolása vagy egyéb más, súlyos veszélyeztető ok fennállása, továbbá a gyermek önmaga által előidézett veszélyeztető magatartása esetén. Kiskőrösön az észlelő- és jelzőrendszer tagjai aktívak, szoros az együttműködés a tagok és a Szolgálat között.

2021-ben a Család- és Gyermekjóléti Szolgálathoz összesen 69 jelzés érkezett.

* 12 esetben az iskolai-óvodai szociális segítőtől (tipikus probléma: óvodai, iskolai igazolatlan hiányzások, családon belüli problémák, kiskorú veszélyeztetése),
* 16 esetben a védőnői szolgálattól (tipikus probléma: kiskorú gravida, terhesség elhanyagolása, védőoltás elmulasztása, TAJ kártya igénylés, iratpótlás, fejtetvesség),
* 21 esetben a köznevelési intézményektől (tipikus probléma: igazolatlan hiányzás, házirend megsértése, agresszív, antiszociális viselkedés),
* 11 esetben a rendőrségtől (tipikus probléma: szabálysértés, szülői felügyelet engedély nélküli kivonás, gyermekpornográf felvétel készítése, családon belüli erőszak, gyermekbántalmazás, garázdaság), valamint
* 9 esetben egyéb szervektől.

A Szolgálat és a jelzést küldő szervezet között a formális jelzéseken túl a problémák átbeszélése és megoldása kapcsán is jó együttműködés alakult ki. Tapasztalatuk, hogy az időben megtett jelzésekkel akár az egyszeri családlátogatással is hosszún távú eredményeket képesek elérni.

2021. évben február 26-án, május 12-én, július 8-án, szeptember 28-án, október 19-én és november 15-én történtek jelzőrendszeri megbeszélések.

## 2021. február 26. - jelzőrendszeri megbeszélés (online)

A Szolgálat vezető családsegítője, Ungváriné Szentgyörgyi Erika beszámolt a Szolgálat 2020-as évben végzett szakmai munkájáról. Ismertette a jelzések kapcsán felmerült problémák megoldására tett intézkedéseket. Ezt követően a COVID-dal kapcsolatos nehézségekről, kihívásokról, abban szerepvállalásról számolt be.

.

## 2021. május 12. - jelzőrendszeri megbeszélés (online)

A megbeszélésen az óvodák, általános iskolák, illetve az egészségügyi szolgáltatók beszámolóikban ismertették a COVID miatt kialakult helyzettel kapcsolatos nehézségeket, problémáikat és a megoldásához szükséges kéréseiket.

## 

## 2021. július 8. - jelzőrendszeri megbeszélés

Ungváriné Szentgyörgyi Erika vezető családsegítő felkérte Békés Barbarát a Támogatott Lakhatás vezetőjét, hogy számoljon be munkájukról, ismertesse mindazokat a szolgáltatásokat, amelyek elérhetőek mindazoknak, akik nehéz helyzetbe kerülnek. A támogatott lakhatás lehetőség a lakhellyel nem rendelkező személyek számára arra, hogy otthont kapjanak segítővel, akinek az a feladata, hogy támogassa őket visszaintegrálódni a munka világába és a közösségi életbe. A fizikai szükségleteik mellett nagy gondot fordítanak arra, hogy akár személy- vagy csoportfoglalkozások keretében segítsék az ellátottak lelki felépülését is. A jelzőrendszeri tagokat arra kérte, hogy az ilyen szükséghelyzetben lévőről küldjenek értesítést számára.

## 2021. szeptember 28. - jelzőrendszeri megbeszélés

Ezen a jelzőrendszeri megbeszélésen Losoncziné Romfa Erika és Dénes Jánosné szociális ügyintézők beszámolói hangzottak el Kiskőrös Város Önkormányzata által biztosított szociális ellátásokról.

## 2021.október 19. - jelzőrendszeri megbeszélés

A Gyermekjóléti Központ óvodai- és iskolai szociális segítői beszámoltak az óvodai- és iskolai segítő tevékenységük során tapasztaltakról.

## 2021.november 15. - jelzőrendszeri megbeszélés

Nagy Éva Lívia Pedagógiai Szakszolgálat intézményvezetője és Mezőfi-Horváth Antónia Pedagógiai Szakszolgálat intézményvezető helyettese tájékoztatta a jelzőrendszeri tagokat a szakszolgálat által nyújtott szolgáltatásokról.

**A Család- és Gyermekjóléti Szolgálat 2021. évi további tevékenységei**

A Szolgálat rendszeresen gyűjt, illetve oszt szét adományokat a rászorulók között. A Sorsfordító Szolgáltató Központ a Magyar Élelmiszerbank Egyesülettel kötött együttműködési megállapodás keretében a közös munka révén napi rendszerességgel kerül kiosztásra sok esetben több mázsa pékáru (kenyérfélék, édes-, sós péksütemények) és zöldség, gyümölcs, melyeket a helyi Tesco áruház biztosít. Az élelmiszerosztás a város minden, szükségben levő lakója számára nyitott. A rendszeres élelmiszeradományból számos egyszeri- és együttműködési megállapodással rendelkező ügyfél számára is adományoztak napi rendszerességgel.

2021. évben több mint 300 helyre juttatott el a Szolgálat nagy mennyiségű élelmiszercsomagot, amelyet családlátogatás keretében adtak át a rászoruló családoknak. Megnövekedett az igény a ruhaadományokra is, így a rászoruló családoknak személyre szabott, az évszaknak megfelelő ruházatot vittek az otthonaikba. Emellett sok esetben bútorokat, háztartási eszközöket, gyermekgondozáshoz szükséges berendezési tárgyakat vittek a rászorulóknak. Jelentősen megnövekedett az ügyintézéssel kapcsolatos teendőik is, amelyet nagy számban vettek igénybe az ügyfeleik. Különös kihívást jelent a Szolgálat számára a nem magyar állampolgárokkal kapcsolatos ügyintézések, mivel a családok több éve itt élnek Magyarországon, de a hivatalos irataik rendezetlenek, így a gyermekek sok esetben akadályoztatva vannak a megfelelő ellátások igénybevételében.

A Szolgálat célja, hogy ne csupán hivatali jelleggel találkozzanak az ügyfeleikkel, hanem teremtsenek olyan alkalmakat is, amelyeken lehetőség nyílik a közvetlenebb kapcsolatépítésre, a segítő kapcsolathoz szükséges bizalmi légkör felépítésére. Erre tapasztalatuk szerint azok a gyermekfoglalkozások a legalkalmasabbak, ahol a szülők is megjelennek.

2021. évben tartottak kétszer 2 napos nyári tábort, 2021. július 13-14-én és augusztus 10-11-én 50-50 fő táborozó részvételével. Választhattak a frizbi, foci, hinta, tollaslabda, japán foci, legó, festés és rajzolás között, amely lekötötte őket. A szülők és a nagyszülők is lelkesen kapcsolódtak be a szabadidős tevékenységekbe. A közös programokat színessé tette a Buborék-show amely teljesen elvarázsolt kicsit és nagyot egyaránt. Különleges élményt jelentett mindenkinek, amikor az óriás buborékot ő maga is elkészítette. Visszatérő vendégünk a “Kutyával egy mosolyért Alapítvány” munkatársai, akik interaktív kutyás programmal érkeztek. A terápiás kutyák azonnal megszerettették magukat a közönséggel, akik jutalomfalattal és simogatással köszönték meg a mutatványokat. A táborozás ideje alatt biztosítva volt minden résztvevő számára érkezéskor a reggeli, majd ezt követően a meleg ebéd, amelyet megkoronázott a hideg desszert is. A táborozás alatt felmerülő étkezési és program, illetve utazási költségeket minden esetben teljes egészében a Szolgálata biztosította a résztvevők részére.

A járványhelyzet miatt nem volt lehetőség az évszakonkénti kézműves foglalkozások megszervezésre, így a gyermekek otthonaiban vitték a kézműves foglalkozást. Névre szóló mappákat adtak át a gyerekeknek színezőkkel, színes ceruzákkal. Az így elkészült alkotásokat egy hét múlva begyűjtötték. Minden gyermek elkészítette a feladatot, volt olyan család, ahol a szülő is beszállt. Előfordult olyan is, hogy egy gyermek 4-5 rajzot is készített.

Az őszi kézműves foglalkozást már a Szolgálatnál tarthatták meg, így elkészítették a hazavihető ajtódíszt a festőkkel együtt. A megjelent gyermekeket szeretetvendégség után szállították haza. Azok a gyermekek, akik betegség miatt nem tudtak személyesen megjelenni, otthonaikban kapták meg a foglalkozás anyagát.

A Szolgálat 2021-ben ismét elindította a Tini klubot.

2021-ben a Mikulás ismét házhoz ment, így több mint 100 gyermek kapott otthonában mikulás csomagot. A Szolgálattal Együttműködési Megállapodás alapján kapcsolatban lévő szülők sem maradtak ajándék nélkül, hiszen ők is átvették az egységes tartós élelmiszer csomagot (kb 15000 forint értékben csomagonként), amelyet a Sorsfordító Szolgáltató Központ biztosított számukra.

A már hagyománnyá vált karácsonyi cipősdoboz adományozást is megtartották. A Szolgálattal kapcsolatban álló családokon kívül az EGYMI összes tanulója, óvodása is kapott ajándékot, így összesen 226 gyermeket sikerült megörvendeztetni. A Baptista Gyülekezet, az Eckerle és a Hufbau Akker vállalat által összegyűjtött csomagokon túl magánszemélyek is hozzájárultak a karácsony öröméhez. Az összegyűjtött cipősdobozokat a Szolgálat munkatársai válogatták át és juttatták el az érintetteknek.

Eredeti célcsoporton kívül időnként az idősebbekkel való időszakos foglalkozásra is kaptak felkérést. A covid miatt karanténba kerülő idős, egyedülálló személyeknek naponként élelmiszer adományt vittek házhoz. Hasonlóan jártak el azokkal a családokkal is, akik karantén idején szorultak rá átmeneti segítségre.

Rászoruló Személyeket Támogató Operatív Program

A Rászoruló Személyeket Támogató Operatív Program (RSZTOP) keretében segíti a kormány a leginkább rászorulókat.

A Szociális és Gyermekvédelmi Főigazgatóság Bács-Kiskun Megyei Kirendeltsége a Szolgálattal megkötött együttműködési megállapodás alapján a RSZTOP program keretén beül a Főigazgatóság munkatársai havi rendszerességgel szállítanak ki élelmiszercsomagot. A csomagok kiosztását a Szolgálat egy munkatársa és a Főigazgatóság munkatársa végzik. A kedvezményezettek kiértesítését, a helyszín biztosítását és a kiosztás megfelelő lebonyolítását a Szolgálat biztosítja. A kis jövedelemmel rendelkező nyugdíjasok (356 fő) és a gyermekvédelmi ellátásban részesülő 0-3 év közötti gyermekeket nevelő családok (18 család) részesülnek ebből a segélyből.

A Szolgálat működése során a településen kiváló együttműködést folytat a helyi ellátórendszerrel, a gyermekvédelmi rendszerrel. A lakosság és az ügyfelek bizalommal fordulnak Szolgálathoz információért segítségért és támogatásért.

**Család- és Gyermekjóléti Központ**

Kiskőrös Város Önkormányzata által fenntartott Egészségügyi, Gyermekjóléti és Szociális Intézmény önálló szervezeti egységeként működik a Család- és Gyermekjóléti Központ. (továbbiakban: Központ)

A Központ Kiskőrösi Járáshoz tartozó 15 település területén biztosítja az ellátást.

***A család és gyermekjóléti központ feladatai***

A gyermekjóléti szolgáltatás olyan, a gyermek érdekeit védő speciális személyes szolgáltatás, mely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, a családból kiemelt gyermek visszahelyezését.

A Központ a gyermek családban nevelkedése, a veszélyeztetettség megelőzése, megszüntetése érdekében a szükségleteknek megfelelő egyéni és csoportos speciális szolgáltatásokat, programokat nyújt.

A kialakult pandémiás helyzet felülírta a központra vonatkozó (több éve hagyományosan megszervezett) csoportos és közösségi foglalkozásokat

Speciális szolgáltatások:

* Készenléti szolgálat,
* Kapcsolattartási ügyelet,
* Kórházi szociális munka, (együttműködési megállapodás, mert a járásban nincs kórház)
* Jogi tanácsadás – heti 2 órában
* Pszichológiai tanácsadás havi 20 órában
* Közvetítői szolgáltatás (mediáció)
* Óvodai és iskolai szociális segítő tevékenység
* Szociális diagnózis felvétele

A járásban működő szolgálatok családsegítői részére havi rendszerességgel tartottak szakmaközi **megbeszélést.** A veszélyhelyzet miatt az év első felében a személyes találkozások helyett on-line formában tartották a kapcsolatot a szakemberekkel. Törekedtek arra, hogy minden információ kijusson minden családsegítőhöz, ezért a minimalizált személyes kapcsolattartások helyett telefonon, e-mailben is folyamatosak voltak a konzultációk.

A Központban dolgozó esetmenedzserek fő feladata a hatósági intézkedésekben érintett gyermekek vonatkozásában a szociális esetmunka koordinálása.

A 2021-ben a veszélyhelyzet miatt a személyes kapcsolatokat csökkentették a kiadott jogszabályok és útmutatók alapján.

A 2021 évben a hatósági intézkedésekhez kapcsolódó tevékenységek:

|  |  |  |
| --- | --- | --- |
| Tevékenység  megnevezése | Tevékenységek száma | Érintett személyek |
|  |  |  |
| Szociális segítő tevékenység | 86 | 45 |
| Esetkonferencián részvétel | 15 | 92 |
| Első védelembevételi tárgyaláson részvétel | 46 | 42 |
| VV. tárgyalás felülvizsgálata | 59 | 47 |
| Elhelyezési értekezleten, tárgy. részvétel | 4 | 13 |
| Családlátogatás | 402 | 441 |
| Önálló környezettanulmány készítése | 113 | 196 |
| Környezettanulmány készítésében közreműködés | 6 | 10 |
|  |  |  |

Az alábbi bontásban egy-egy településre vonatkozó adatot tartalmaz a tábla, de csak azokban az esetekben, amely véglegesített határozattal rendelkezik. A központban lényegesen magasabb számban jelennek meg gyermekek (534), azonban több esetben a kivizsgálás után nemleges javaslatot küldenek a gyámhivatal felé, megállapítva, hogy a veszélyeztetettség nem olyan fokú, amely hatósági intézkedést igényelne.

Ugyanakkor ebben a táblában nem szerepelnek azok az ügyfelek sem, akik valamilyen speciális szolgálatás miatt pl. kapcsolattartási ügyelet, pszichológiai tanácsadás kapcsán vannak a központtal kapcsolatban.

|  |  |  |  |  |  |
| --- | --- | --- | --- | --- | --- |
|  | **Védelembe-vétel** | **Nevelésbe vétel** | **Ideiglenes hat. elh.** | **Utógon-dozás** | **Összesen** |
| **Akasztó** | **11** | **6** | **0** | **0** | **17** |
| **Bócsa** | **5** | **0** | **0** | **1** | **6** |
| **Császártöltés** | **7** | **5** | **0** | **0** | **12** |
| **Csengőd** | **21** | **9** | **1** | **0** | **30** |
| **Fülöpszállás** | **12** | **8** | **1** | **2** | **22** |
| **Imrehegy** | **4** | **0** | **0** | **0** | **4** |
| **Izsák** | **47** | **34** | **2** | **1** | **84** |
| **Kaskantyú** | **3** | **8** | **1** | **0** | **12** |
| **Kecel** | **46** | **17** | **2** | **2** | **65** |
| **Kiskőrös** | **35** | **49** | **0** | **0** | **84** |
| **Páhi** | **5** | **5** | **3** | **0** | **13** |
| **Soltszentimre** | **9** | **5** | **0** | **0** | **14** |
| **Soltvadkert** | **27** | **25** | **8** | **0** | **60** |
| **Tabdi** |  | **4** | **1** | **0** | **5** |
| **Tázlár** | **18** | **1** | **1** | **0** | **20** |
| **Mindösszesen** | **250** | **176** | **17** | **5** | **448** |

*Hatósági ügyekre javaslattétel:*

2021. szeptember 30-ig hatósági intézkedésre a Központ az alábbiak szerint tett javaslatot:

* Védelembevétel: 132
* Megelőző pártfogás: 3
* Ideiglenes elhelyezés: 9
* Nevelésbe vétel 48
* Harmadik személynél történő elhelyezés kezdeményezése 1

2021. szeptember 30-ig az alábbi problémacsoportok jelentek meg a Központhoz került esetek kapcsán:

|  |  |  |  |
| --- | --- | --- | --- |
| Ok | | Veszélyezte-tettség fő oka  Elsődlegesen hozott | Fő probléma mellett még megjelent (fő okkal együtt) |
| Nyilvántartott összes kiskorú száma: 534 | |  |  |
| Nevelési probléma | | 52 | 228 |
| Szülők család életvitele | | 193 | 357 |
| Családi konfliktus | | 25 | 99 |
| Szülők betegsége | | 9 | 15 |
| Családon belüli bántalmazás | fizikai | 23 | 33 |
| lelki | 10 | 12 |
| szexuális | 4 | 4 |
| Elhanyagolás | fizikai | 133 | 386 |
| lelki | 14 | 270 |
| Egyéb személyek általi veszélyezt. | |  | 2 |
| Iskolai kirekesztés, erőszak | |  | 7 |
| Kortárs csoport negatív hatása | | 2 | 24 |
| Elégtelen lakáskörülmények | |  | 34 |
| Kilakoltatás veszélye | |  | 4 |
| Munkanélküliség | |  | 17 |
| Gyermekintézménybe való beilleszkedési nehézség | |  | 31 |
| Drogfogyasztás | |  | 11 |
| Alkoholfogyasztás | | 2 | 21 |
| Játékszenvedély | |  | 7 |
| Csavargás | | 1 | 28 |
| Tankötelezettség elmulasztása | | 52 | 67 |
| Egyéb | |  | 33 |
| Tartós betegség | | 1 | 5 |
| Fogyatékosság | |  | 13 |
| magatartás/tanulási zavar | |  | 24 |
| Anyagiak | | 13 | 168 |

**Jelzőrendszer működtetése**

A járás területén a jelzőrendszeri tagok és a család és gyermekjóléti szolgálatok nem jeleztek konfliktusos helyzetet.

A járási jelzőrendszeri tanácsadó kapcsolatot tart a szolgálatoknál működő jelzőrendszeri felelősökkel a Bács-Kiskun Megyei módszertani hálózati szakértővel és a Bács-Kiskun Megyei Kormányhivatallal, aki a jelzőrendszer harmadik szintjének feladatait látja el.

Település szinten az alábbiak szerint; szám-adatok szerint érkeztek a jelzések.

|  |  |
| --- | --- |
| **TELEPÜLÉS** | 2021.évben |
| **AKASZTÓ** | 28 |
| **BÓCSA** | 11 |
| **CSÁSZÁRTÖLTÉS** | 36 |
| **CSENGŐD** | 38 |
| **FÜLÖPSZÁLLÁS** | 41 |
| **IMREHEGY** | 1 |
| **IZSÁK** | 37 |
| **KASKANTYÚ** | 8 |
| **KECEL** | 124 |
| **KISKŐRÖS** | 83 |
| **PÁHI** | 21 |
| **SOLTSZENTIMRE** | 64 |
| **SOLTVADKERT** | 53 |
| **TABDI** | 26 |
| **TÁZLÁR** | 24 |

****

A *járás területén működő jelzőrendszerek koordinálását* az előző évhez hasonlóan a Covid-19 világjárvány és annak következménye új helyzet elé állította az észlelő-és jelzőrendszerben együtt dolgozó szakembereket. A különböző szabályzók (a 1997. évi XXXI. törvény, valamint a Szakmai ajánlás a család-és gyermekjóléti szolgáltatás által működtett észlelő-és jelzőrendszer működésének és működtetésének szabályairól (2.kiadás), elsődlegesen személyes kapcsolattartáson alapuló jelzőrendszeri együttműködést írt elő, a járvány miatt más kapcsolattartási és együttműködési formák kialakítására kellett törekedni. Az EMMI útmutatója a személyes kontaktok minimalizálását javasolta, és a jelzőrendszer működése ennek figyelembevételével kellett, hogy megvalósuljon. Az oktatási és nevelési intézményekkel való kapcsolattartásban a hangsúly inkább az óvodai –és iskolai szociális segítők szerepére helyeződött, illetve a papír alapú és online kapcsolattartás került előtérben. Személyes konzultációk visszaszorításával, telefonon, online formában történtek az egyeztetések és írásos tájékoztatók kerültek kiküldésre a járási jelzőrendszeri tagok részére. A tervezett megbeszélések egy részét el kellett halasztani, vagy online kerültek megtartásra. Jelzőrendszeri tanácskozások a személyes kontaktok csökkentését figyelembe véve az esetkonferenciák előtt és után történtek a pedagógusok, családsegítők, a megjelentek tekintetében egyéni sajátosságaik, aktuális kérdéskörök figyelembevételével.

**Járási jelzőrendszer működése 2021. évben a heti jelentések adatai alapján:**

2021. év ismét minden tekintetben nagyon speciális évnek számított, a pandémiás helyzet a többi terület mellett a jelzőrendszer működését is igen érzékenyen érintette. A veszélyhelyzet alatt a munka teljesen átstrukturálódott. A kormány rendeletének értelmében a 70 év feletti lakosok, illetve később a házi karanténban lévők ellátása is az önkormányzatok feladatkörébe került. A települési önkormányzatok a legtöbb esetben a feladatot a szolgálatoknak adták át.

A jelzőrendszer működése is módosult. A felnőtt korú lakosság felől érkező jelzések száma Kiskőrös járásban is jelentősen megnőtt, az önkormányzati jelzésekkel együtt. A pluszfeladatokat számos járási településen a családsegítők látták el, de a Központra is több – főként adományosztással kapcsolatos tevékenység, krízishelyzetben történő segítségnyújtás - hárult.

A megszokott területeken a jelzőrendszer eddigi formája nehezen tudott működni, a hatékonysága jóval kisebb mértékű lett. Nagy hiányosságként jelentkezett a kommunikációban a szakmaközi megbeszélések, illetve az esetmegbeszélések, esetkonferenciák korlátozása is.

**Kiskőrös járásra vonatkozó adatok az alábbiak szerint alakultak:**

A jelzések száma az előző évekéhez képest stagnálódott. Az idősek, a karanténban lévő fiatalabb lakosság is a helyi családsegítőhöz fordultak segítségért mind a bevásárlás, mind az ügyintézés, oltásra regisztráció, gyógyszer kiváltás, adományközvetítés kapcsán. A helyi önkormányzatok jellemzően a szolgálatok munkatársainak osztották le ezeket a feladatokat. Kiskőrösön mind a központ, mind a szolgálat munkatársai aktívan részt vettek minden, járványügyi védekezéssel kapcsolatos feladatban. A 2020-as évhez hasonlóan nagy igénybevétel mutatkozott a kollégák segítségére Bócsa, Császártöltés, Tabdi tekintetében. Ezeket a megkereséseket ugyanúgy jelzésként kellett kezelni, mint a jelzőrendszer elsődleges tagjai felől érkező jelzéseket, de statisztikai adatszolgáltatásba számszerűen nem mutatkoznak, mert nem minden szolgálat tudta az adminisztrációs terhek miatt ezt számszerűsíteni és továbbítani a Központ felé.

Az elmúlt években a gyermekekkel kapcsolatos jelzések száma többszöröse volt a felnőttekkel kapcsolatos jelzésekhez képest, ami 2020. évben megfordult, tekintettel a pandémia miatt kialakult helyzetre. A beérkező segítség kérések során nem elhanyagolható a jelzések számának a figyelembevételénél, hogy több családtag is érintett volt egy-egy jelzés kapcsán, ami nem mutatkozik meg a statisztikai adatokban. (egy jelzés akár 5 főt is érinthetett.)

Jelzések száma a Központ illetékességi területéhez tartozó Család-és Gyermekjóléti Szolgálatoktól

|  |  |  |
| --- | --- | --- |
| **Év/jelzés** | **Gyermek** | **Felnőtt** |
| 2020. | 440 | 760 |
| 2021. | 518 | 112 |

**Jelzőrendszeri jelzések jelzők szerinti megoszlása**

A köznevelési intézményektől érkezett jelzések száma a tavalyi évhez képes megduplázódott. 2020. évben 189 jelzés érkezett a köznevelési intézményektől. Az emelkedésnek a számos oka lehet, a vírus helyzet miatt elrendelt karantén, betegség miatt megnövekedett iskolai hiányzások. A digitális oktatás nehézségei is rányomták a bélyegét az oktatásban részesülőkre, hiszen nem minden család tudott megfelelő informatikai hátteret biztosítani, vagy nem tudtak megfelelő mennyiségű tanuláshoz szükséges informatikai eszközt előteremteni a gyermekek számára. Jelentősen nőtt az iskolai igazolatlan hiányzások száma is, ami általános tendenciát mutat. A jelzések tekintetében, mint minden évben most is volt szuicid gondolatok, önsértés és kissé látható emelkedés a magatartási zavarok, nem megfelelő órai viselkedések, agresszió, deviáns miatt.

Az egészségügyi szolgáltatók közül jellemzően, a jelzések számának 90 % -át a védőnői szolgálat teszi. 2020. évben 57, a 2021. évben 56 jelzés érkezett a szolgálatokhoz. Jellemzően a magzati veszélyeztetés, gondozatlan terhesség, elhanyagolás, lakhatási problémák miatt.

A rendőrségtől érkezett jelzések is kis mértékű emelkedést mutatnak. A tavalyi évben 30 jelzés, a 2021. évben 42 jelzés érkezett a települések szolgálataihoz. A tartalmát tekintve a családon belüli erőszak, a bíróság által elrendelt kapcsolattartási problémák, engedély nélküli vezetés és lopás a jellemző.

A Család-és Gyermekjóléti Központ munkatársai, az óvodai-és iskolai szociális segítők 49 esetben jeleztek a települések családsegítőinek, ezek a jelzések zömében elhanyagolás, magatartási zavar, agresszív megnyilvánulások miatt történtek. Ezek a jelzéseket konkrét családsegítői intézkedések követték az adott, vagy több ideje fennálló probléma tekintetében.

|  |  |
| --- | --- |
| **Jelzők** | **Jelzések száma** |
| Oktatási-Nevelési intézmény | 337 |
| EÜ szolgáltató-Védőnők | 56 |
| Állampolgár | 52 |
| Óvodai-és iskolai szociális segítők | 49 |
| Rendőrség | 42 |
| Gyámhivatal, Ügyészség, Bíróság | 29 |

**Óvodai, iskolai szociális segítő tevékenység**

Az óvodai és iskolai szociális segítő tevékenységet erősen befolyásolta a veszélyhelyzet. 2021. április 19-től nyitottak az óvodák és az alsó tagozatok, majd május 10-én a felső tagozatok és a középiskolák. A létszámok kapcsán két kolléga munkahelyváltása miatt júliustól szeptemberig nem került az állás betöltése. Október 10-től ismét teljes létszámban tevékenykednek az óvodai és iskolai szociális segítők.

Az intézményekben kifüggesztésre kerültek az ajtótáblák, melyek tartalmazzák, hogy az adott segítőnek mikor van fogadóórája, illetve milyen telefonszámok, e-mailen érhetik el a segítséget kérők.

Egyéni feladatellátás keretében végeznek tanácsadást, konzultációt, információnyújtást, jelzéseket fogadnak, illetve küldenek. Az oktatási intézményekben kialakult konfliktusok kezelésében igyekeznek segítséget nyújtani. Módszereik között szerepel, hogy a gyermekeket megfigyelik az óvodai csoportban, illetve az iskolai óra alatt, delegálnak, családlátogatásokon is részt vesznek indokolt esetben. Jelzőrendszeri tagként az esetmegbeszéléseke, illetve az esetkonferenciákon járulnak hozzá a megalapozott szakmai véleményhez.

Az iskolákban rendszeresen megjelenő igazolatlan hiányzások okainak kiderítésére, az okok megszüntetésére irányuló munkában is részt vesznek.

Az óvodai és iskolai szociális segítő alkalmazkodik ahhoz az intézményhez, ahol a feladatát látja el. Akad olyan intézmény, ahol magas az egyéni megkeresések száma mind a gyermekek, mind a szülők, mind pedig a pedagógusok részéről, míg más intézményekben a csoportos foglalkozás kap nagyobb hangsúlyt.

Kiemelendő, hogy egyes iskolákban szervezett munkacsoportokban az óvodai és iskolai szociális segítőt bevonják, így az Izsákon tevékenykedő kolléga az Arizona programnak és a Békés iskola team programjának is aktív résztvevője.

A veszélyhelyzet ideje alatt 2 bábjátékot írt meg egyik segítő, melyet a facebookon is közzétett.

Nyári időszakban szervesen kapcsolódtak a segítők a szolgálatokhoz, és aktív segítséget nyújtottak a nyári táborok megvalósítása során. A nyári szünet ideje alatt hangsúlyosan az óvodában tevékenykedtek, különböző csoportfoglalkozásokat megtartva, melyek a szociális kompetenciákat fejlesztik.

Közösségi akcióként iskolaszer gyűjtést szerveztek az óvodai és iskolai szociális segítők, majd a beérkezett adományokat is rászorultság alapján osztották ki.

Köznevelési, közoktatási intézményenként eltérő a szociális segítő fogadása. A legtöbb intézmény szívesen veszi a szociális segítést, mind egyéni, mind csoportos foglalkozásokra igényt tartanak, a közösségi rendezvényekre bevonják a szociális segítőt.

Egyre ismertebbé válik a szociális segítő személye, és a fogadóórán bizalommal keresik fel őket.

***Szociális diagnózis***

Szociális diagnózis 2018 január 01-től kötelező feladatellátás. Szociális szolgáltatás, vagy gyermekjóléti szolgáltatás igénybevételének szükségessége esetén kezdeményezhető a diagnózis készítése, de ide nem érthető a gyermekek napközbeni ellátása. Diagnózis elkészítéséhez az ügyfél hozzájárulása szükséges, hozzájárulás nélkül a diagnózis nem készíthető el.

2021.évben 7 kérelem érkezett szociális diagnózis vonatkozásában. Ez 9 szociális diagnózis felvételét eredményezte, mely 7 felnőttet és 2 gyermeket érintett.

Meghiúsult diagnózis nem történt a 2021-es évben.

A szociális diagnózis felvételére való hajlandóság csökkenő tendenciát mutat, melyet az alábbi ábra is jól mutat.

|  |  |
| --- | --- |
| Év | Beérkezett kérelem |
| 2018 | 77 |
| 2019 | 74 |
| 2020 | 21 |
| 2021. | 7 |

A szociális diagnózist felvevő esetmenedzser felvette a kapcsolatot a járás családsegítőivel, telefonon és személyesen is. A szakmaközi megbeszélésekre minden hónapban sor kerül, ahol a járásban tevékenykedő esetmenedzserek, tanácsadók, óvodai iskolai szociális segítők és a családsegítők is részt vesznek. Júniusban személyes találkozás alkalmával a szociális diagnózist felvevő esetmenedzser tájékoztatást nyújtott a szociális diagnózis előnyeiről.

Sem a megkeresések, sem pedig az előadások nem hoztak pozitív eredményt. A szociális diagnózist felvevő esetmenedzser felvette a kapcsolatot a megyében dolgozó diagnosztákkal is, akik hasonló eredményekről számoltak be.

Jogszabály határozza meg, hogy abban az esetben amikor újabb szociális szolgáltatások, vagy gyermekjóléti ellátások válnak szükségessé, akkor indokolt a diagnózis kérése, feltéve, ha minden résztvevő beleegyezik.

A szociális diagnoszta folyamatosan aktualizálja a járásban lévő szociális, egészségügyi szolgáltatások palettáját.

***Prevenciós programok, rendezvények***

2021. évben a veszélyhelyzet miatti fokozott óvatosság miatt nem valósulhattak meg a hagyományos programok, de ennek ellenére a Központ munkatársai több rendezvényen is aktívan közreműködtek.

**Városi Gyermeknap** kapcsán a Rónaszéki Aladár Fürdőben megrendezett gyermeknapon vettek részt a Központ munkatársai a Művelődési Ház által megszervezett közösségi programon. Feladatuk volt a program színesítése, a gyermekek szórakoztatására arcfestés, csillámtetoválás elkészítése. Az asztalok előtt álló folyamatos sor mutatta, hogy a gyermekek számára ez egy rendkívül kedvelt „műsor”.

Nyári szünetben a **Katolikus Egyház kiskőrösi parókiáját nyári tábor** került megrendezésre, melyhez kapcsolódott a Központ. Kreatív foglalkozás, a szabadidő hasznos eltöltése volt a cél. Az alkotómunkában a gyermekek szívesen vettek részt, az ügyes kezű kicsik teljesen önállóan, míg mások segítséggel készítették el az alkotásaikat.

A Bács-Kiskun megyei módszertani szakértő felkérésére segítséget nyújtottak egy Work-Shop megvalósítására, ahol a megye járásaiban működő család- és gyermekjóléti központjai vettek részt.

Bekapcsolódtak az EPOF pályázatba, ahol hátrányos helyzetű egyéneknek tartottak foglalkozásokat. Egyik programuk a **háztartási praktikák,** mely egymásra épült több alkalmat magába foglaló rendezvény volt.

Közösségi programként a **tanya – kavalkád** is az EFOP pályázat keretein belül valósult meg, amelynek célcsoportjai a külterületi családok voltak, akik nagy létszámmal jelentek meg. Programok sokasága: szűrővizsgálatok, családi vetélkedő, hűtőmágnes készítés, tökpárna varrás, őszi dekoráció készítés között válogathattak. A pályázati forrásnak köszönhetően a vendéglátásra is sor került az egész napos program részeként.

**Karácsonyi ünnepváró** keretében gyermekek számára kreatív csoportfoglalkozást biztosítottak a Városi Könyvtárral közös szervezésben. Ez a program régi hagyomány, melyet ebben az évben is szívesen kerestek fel gyermekek és szüleik.

A Központ két adományozó támogatását juttatta el, az arra rászoruló gyermekeknek.

Egyik adományozó 5 gyermeket kívánt támogatni egy -egy teljes téli ruha garnitúra ajándékozásával, a másik adományozó segítségével 3 család jutott élelmiszer vásárlási utalványhoz, illetve 11 család gyermekének készített össze nagy értékű játék-édesség csomagot.

**A gyermekek napközbeni ellátásának, gyermekek átmeneti gondozásának biztosítása**

## A gyermekek napközbeni ellátásának biztosítása a városban bölcsődében, óvodában, iskolai napköziben és családi bölcsődében történik.

A **bölcsőde**i ellátást az önkormányzat által fenntartott Egészségügyi, Gyermekjóléti és Szociális Intézmény keretében működő bölcsőde biztosítja 48 férőhelyen, 4 bölcsődei csoportban, 100 %-os a kihasználtsággal.

Egy bölcsődei csoportban –egészséges gyermek esetén – **legfeljebb 12 gyermek gondozható.** Amennyiben a bölcsődei csoportban valamennyi gyermek betöltötte a második életévét, legfeljebb 14 gyermek nevelhető, gondozható.

**2021/2022.** nevelési évre **39** szülő nyújtott be bölcsődei elhelyezés iránt kérelmet, gyermek férőhely hiány miatt várólistára nem került.

A bölcsődét **2021**. év folyamán: 79 gyermek vette igénybe, ebből óvodai nevelésbe távozott **35** gyermek.

**2021.** évben újként felvett gyermekek száma: **35 fő**.

**2021.** évben a jelzőrendszer nem javasolta gyermek felvételét.

Kiskőrös Város Önkormányzata 10 bölcsődei férőhely biztosítására 2019. évben ellátási szerződést kötött a Tarkabarka Családi Napközi Egyesülettel.

Az egyesület fenntartásában a Tarkabarka Családi Bölcsőde Hálózat keretében a 6200 Kiskőrös, Szarvas utca 1. szám alatt működő

* Kisvakond Családi Bölcsőde és a
* Micimackó Családi Bölcsőde 5-5 engedélyezett férőhelyszámmal biztosítja az Egészségügyi, Gyermekjóléti és Szociális Intézmény bölcsődei férőhelyein túl a bölcsődei ellátást

A Kisvakond Családi Bölcsődében az 1-3 év közötti korosztály, a Micimackó Családi Bölcsődében a 1,5-3 év közötti korosztály számára tudja az egyesület az ellátást 2019. szeptember 1. napjától 2022. augusztus 31. napjáig biztosítani.

2021. évben 1 gyermek ellátását biztosította a Tarkabarka Családi Napközi Egyesület az ellátási szerződés alapján.

Az önkormányzat által fenntartott Kiskőrösi Óvodák keretében négy tagóvoda működik. 2021. évben 101 gyermeket írattak be először az **óvodák**ba, összesen 349 gyermek részesül óvodai ellátásban. A Kiskőrösi Evangélikus Iskola Harangvirág Óvodájába 2021. évben 38 gyermeket írattak be először és összesen 126 gyermek részesült az ellátásban.

A Kiskőrösi Bem József Általános Iskolában 567 gyermek tanult, akik közül 155 fő részesült **napközis ellátásban**.

Kiskőrösi Evangélikus Iskola Petőfi Sándor Általános Iskolájában 571 gyermek tanult, akik közül átlagosan 266 gyermek részesült napközis ellátásban.

A Kiskőrösi Egységes Gyógypedagógiai Módszertani Intézmény Óvoda, Általános Iskola és Készségfejlesztő Iskolában 2021. évben 147 gyermekkel foglalkoztak, akik közül óvodás 18 gyermek, általános iskolás 98 fő, készségfejlesztő szakiskolás 28 fő, fejlesztő-nevelés oktatásban 3 fő részesült.

A gyermekek napközbeni ellátásának biztosítására más típusú ellátásként **családi bölcsőde** igénybevételére is volt lehetőség városunkban. A családi bölcsőde olyan bölcsődei ellátást nyújtó szolgáltatás, amelyet a szolgáltatás nyújtója a saját otthonában, vagy más e célra kialakított helyiségben biztosít.

Városunkban öt családi bölcsőde működött 2021. évben 27 férőhellyel. A Tarkabarka Családi Napközi Egyesület fenntartásában 20 férőhelyen, a Csodabogyó Családi Bölcsőde fenntartásában 7 férőhelyen biztosították a szolgáltatást.

2021. évben gyermekek átmeneti gondozására nem került sor, gyermek helyettes szülőnél történő elhelyezése nem történt.

**4. Szakmai ellenőrzések tapasztalatai**

A Bács-Kiskun Megyei Kormányhivatal Gyámügyi és Igazságügyi Főosztály Szociális és Gyámügyi Osztály 2021. évi munkatervének megfelelően átfogó gyámügyi ellenőrzést tartott Kiskőrös Város Önkormányzatánál. A vizsgált időszak: 2020.01.01.-2020. 12.31. A vizsgálat kiterjedt a Gyvt. és a Gyer. hatályosulásának ellenőrzésére a jegyzői gyámhatósági hatáskör gyakorlása során.

Az átfogó ellenőrzés tárgyköre az alábbi ügycsoportok szerint lezárt ügyek tekintetében:

* gyámhatósági névmegállapítással kapcsolatos ügyek
* a gyermek családi jogállásának rendezése érdekében a Gyer.54-55.§-aiban foglalt feladatellátás
* a veszélyhelyzet (2020.02.11.-2020.06.18.) ideje alatt lejárt rendszeres gyermekvédelmi kedvezmény
* hátrányos, halmozottan hátrányos helyzet megállapítása
* hozzájárulás a kiskorú gyermeknek az apaság megállapítása iránti perben az anya pertársként való részvételéhez
* ismeretlen szülőktől származó gyermek és képzelt szülők adatainak megállapítása

Az ellenőrzésről készült BK/SZGYO/436-1/2022. számú feljegyzés összegzése az alábbiakat tartalmazza.

„Az egyes ügyek vizsgálata alapján megállapítható, hogy a közigazgatási hatóság az ügyfelek számára biztosítja, hogy jogaikról és kötelezettségeikről tudomást szerezzenek, és előmozdítja az ügyféli jogok gyakorlását. Ennek függvényében a határozatok átláthatóságára, illetve a helyes és pontos jogszabályi hivatkozásokra törekedett.

Az ellenőrzött hatóság a jogszabályoknak megfelelő gyakorlatot követ a rendszeres gyermekvédelmi kedvezmény, illetve a hátrányos, halmozottan hátrányos helyzet megállapítására irányuló eljárásaiban. Az ügyiratok a jogszabályok betartása mellett rendezetten és körültekintően vannak előkészítve. Az ellenőrzés során komolyabb hiányosság, jogszabálysértés, határidő túllépés nem volt megállapítható. az eljáró hatóság döntései gyorsak, megalapozottak és jogszerűek, csupán adminisztrációs hibák, illetőleg elírások észlelhetőek.

A hatályos jogszabályok és a határidők pontos betartása mellet kiemelkedően végzi Kiskőrös Város Önkormányzatának Jegyzője a rendszeres gyermekvédelmi kedvezmény megállapítására irányuló eljárásaiban munkáját.

A fentebb részletezettek vonatkozásában célszerű a jövőben is egységességre, a jogszabályi hivatkozások pontosabb alkalmazására, a jogszabályváltozások szorosabb követésére törekedni, illetve fokozottabb figyelmet fordítani és a gyakorlatot a jogszabályoknak megfelelően pontosítani, továbbá a családi jogállás rendezése tárgyában is szükséges a jogszabályok pontosabb figyelemmel kísérése, alkalmazása.”

**5. Jövőre vonatkozó javaslatok**

A gyermekjóléti és gyermekvédelmi feladatok hatékony ellátása érdekében továbbra is kiemelten fontos azon kapcsolatrendszerek működtetése és támogatása, melyek elősegítik a településen fellépő, a gyermekeket érintő veszélyeztetettségi körülmények feltárását és megszüntetését. A gyermekekért dolgozó szakemberek jelzőrendszeri megbeszélései nyújtanak garanciát arra, hogy megfelelő időben érkezzen a szükséges segítség. Különösen fontos ebben a pandémiás időszakban a gyermekek, a családok érzelmeinek, érzéseinek a kezelése. Törekedni kell arra, hogy még több beszélgetéssel, konfliktuskezeléssel legyen biztosítva minden korosztály számára ez a lehetőség.

2021. évben az előző évhez hasonlóan a járványügyi előírásokat szem előtt tartva nagyon megnőtt a jelentősége a digitális kapcsolattartásnak. A leggyorsabban az elektronikus csatornák igénybevételével lehet tájékoztatni és naprakész szakmai információkkal ellátni a szakembereket, a jelzőrendszerben résztvevőket. A jövőben célkitűzés lehet egy mindenki számára jól használható, átlátható és könnyen kezelhető elektronikus felület kialakítása, ahol személyes jelenlét híján is lehetőség van a gyermekjóléti szolgáltatásban szakmai megbeszélések tartására és tapasztalatcserére.

**6. Bűnmegelőzési program**

Bűnmegelőzési program a településen nem készült.

**A gyermekkorú és fiatalkorú bűnelkövetők és az általuk elkövetett bűncselekmények számának alakulása Kiskőrös városban 2021. évben**:

A Kiskőrösi Rendőrkapitányság Bűnügyi Osztályának tájékoztatása szerint a Kiskőrösi Rendőrkapitányság illetékességi területén 2021. évben

* szabálysértést 2 fő (lopás, engedély nélküli vezetés)
* bűncselekményt 5 fő (garázdaság, rongálás)

követett el, melyekről a család- és gyermekjóléti szolgálatot minden esetben értesítették.

Általánosságban a 18 év alatti személyek által elkövetett bűncselekmények és szabálysértések vizsgálata alapján elmondható, hogy a gyermekkorú személyek többnyire alkalmi lopásokat követnek el.

A Kiskőrösi Rendőrkapitányság rendszeresen tart a településen minden korosztálynak preventív foglalkozásokat bűn- és baleset-megelőzési témakörben. Részt vesznek igény szerint helyi rendezvényeken, akár a szolgálat vagy iskolai, települési szervezésben (egészség nap/hét, nyári tábor, különböző projekt napok/hetek stb.)

**7. Civil szervezetek részvétele**

A gyermekeket érintő civil szerveződés nem alakult a városban, viszont minden évben érkeznek a gyermekek, családok részére felajánlások, melyek szétosztásában a Család- és Gyermekjóléti Szolgálat, a Család-és Gyermekjóléti Központ és az Önkormányzat működik közre.

**Kiskőrös, 2022. május 9.**

**Domonyi László s.k.,**

**polgármester**

1. **napirend**

A PETŐFI SÁNDOR VÁROSI KÖNYVTÁR ALAPÍTÓ OKIRATÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési referens

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a Petőfi Sándor Városi Könyvtár egy új alaptevékenységet, a könyvkiadást szeretne felvenni kormányzati funkciókóddal együtt. Ezzel összefüggésben az alapító okirat módosítása vált szükségessé.

**Szlovák Pál** a Társadalompolitikai Bizottság elnöke, **Pohankovics András** az Ipari, Mezőgazdasági és Klímapolitikai Bizottság elnöke, **Horváth János** az Ügyrendi és Összeférhetetlenségi Bizottság elnöke, **Pethő Attila** a Pénzügyi Bizottság elnöke, **Filus Tibor** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**49/2022. sz. Képv. test. hat.**

A Petőfi Sándor Városi Könyvtár alapító okiratának módosítása

**HATÁROZAT**

A Képviselő-testület

1. egyetért azzal, hogy a Petőfi Sándor Városi Könyvtár alapító okirata a határozat 1. melléklete szerinti tartalommal módosításra kerül.
2. felhatalmazza a polgármestert a határozat 1. mellékletét képező módosító okirat és a határozat 2. mellékletét képező módosításokkal egységes szerkezetbe foglalt alapító okirat aláírására.

**Felelős:** polgármester

**Határidő:** azonnal

*1. sz. melléklet a 49/2022. Képv. test. határozathoz*

Okirat száma:

Módosító okirat

**A Petőfi Sándor Városi Könyvtár a** **Kiskőrös Város Önkormányzatának Képviselő-testülete által 2020.09.01. napján kiadott, 14400-4/2020. számú alapító okiratát az államháztartásról szóló 2011. évi CXCV. törvény 8/A. §-a alapján –** **Kiskőrös Város Önkormányzatának Képviselő-testületének ………. számú határozatával elfogadott módosító és egységes szerkezetű alapító okiratokra figyelemmel –a következők szerint módosítom:**

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 041231 | Rövid időtartamú közfoglalkoztatás |
| 2 | 041233 | Hosszabb időtartamú közfoglalkoztatás |
| 3 | 082042 | Könyvtári állomány gyarapítása, nyilvántartása |
| 4 | 082043 | Könyvtári állomány feltárása, megőrzése, védelme |
| 5 | 082044 | Könyvtári szolgáltatások |
| 6 | 082091 | Közművelődés – közösségi és társadalmi részvétel fejlesztése |
| 7 | 083020 | Könyvkiadás |
| 8 | 083030 | Egyéb kiadói tevékenység |

Jelen módosító okiratot a törzskönyvi nyilvántartásba történő bejegyzés napjától kell alkalmazni.

*2. sz. melléklet a 49/2022. Képv. test. határozathoz*

Okirat száma:

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a(z) Petőfi Sándor Városi Könyvtár alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Petőfi Sándor Város Könyvtár
   2. A költségvetési szerv
      1. székhelye: 6200 Kiskőrös, Petőfi tér 4/B
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Zsinagóga | 6200 Kiskőrös, Petőfi Sándor út 3. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma:2003.10.01.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Kiskőrös Város Önkormányzata
      2. székhelye: 6200 Kiskőrös, Petőfi tér 1.
2. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Kiskőrös Város Önkormányzata
      2. székhelye: 6200 Kiskőrös, Petőfi tér 1.
   2. A költségvetési szerv fenntartójának
      1. megnevezése: Kiskőrös Város Önkormányzata
      2. székhelye: 6200 Kiskőrös, Petőfi tér 1.
3. **A költségvetési szerv tevékenysége**
   1. A költségvetési szerv közfeladata:

A muzeális intézményekről, a nyilvános könyvtári ellátásról és a közművelődésről szóló 1997. évi CXL törvény alapján nyilvános könyvtár feladatok ellátása.

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 910100 | Könyvtári, levéltári tevékenység |

* 1. A költségvetési szerv alaptevékenysége:

A Petőfi Sándor Városi Könyvtár ellátja a muzeális intézményekről, a nyilvános könyvtári ellátásról és közművelődésről szóló 1997. évi CXL. törvényben és a vonatkozó egyéb jogszabályokban a számára meghatározott feladatokat.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 041231 | Rövid időtartamú közfoglalkoztatás |
| 2 | 041233 | Hosszabb időtartamú közfoglalkoztatás |
| 3 | 082042 | Könyvtári állomány gyarapítása, nyilvántartása |
| 4 | 082043 | Könyvtári állomány feltárása, megőrzése, védelme |
| 5 | 082044 | Könyvtári szolgáltatások |
| 6 | 082091 | Közművelődés – közösségi és társadalmi részvétel fejlesztése |
| 7 | 083020 | Könyvkiadás |
| 8 | 083030 | Egyéb kiadói tevékenység |

* 1. A költségvetési szerv illetékessége, működési területe:

Kiskőrös Városban az alapító okiratban meghatározott feladatok ellátása.

1. **A költségvetési szerv szervezete és működése**
   1. A költségvetési szerv vezetőjének megbízási rendje:

Vezetője az igazgató, akit a Képviselő-testület nevez ki, és ment fel, munkáltatói jogokat a polgármester gyakorolja felette, a kinevezés határozott időre, 5 évre szól, melyet pályázat kiírása előzi meg. A kinevezéshez nem szükséges miniszter egyetértése.  
Foglalkoztatási jogviszonyára a munka törvénykönyvéről szóló 2012. évi I. törvény vonatkozik.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | munkaviszony | A munka törvénykönyvéről szóló 2012. évi I. törvény |
| 2 | megbízási jogviszony | A polgári törvénykönyvről szóló 2013. évi V. törvény |

1. **napirendi pont**

A 61/2021. SZÁMÚ KÉPVISELŐ-TESTÜLETI HATÁROZAT MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a Városi Sporttelep fejlesztéséhez kapcsolódik az előterjesztés. A 61/2021. számú Képviselő-testületi határozattal döntött a testület a fejlesztésről, amikor a tervezési feladatok ellátáshoz már akkor 12 millió forint önerőt biztosított. Időközben benyújtásra és elbírálásra került a pályázat, amelyben a Magyar Kormány 225 millió forintot biztosított a Sporttelep fejlesztéséhez. Megindult a közbeszerzési eljárás, megtörtént a bontás és a beérkezett 3 ajánlatból a legkedvezőbb ajánlat szerint jelenleg 250 millió forint a kivitelezés költsége. Ehhez közel 25 millió forint önerő kell, illetve a közbeszerzési eljárás, közbeszerzési tanácsadói és egyéb díjait és a műszaki ellenőr díját nem támogatja a pályázat, ezért további 3 millió forint szükséges. Az előterjesztés szerint további bruttó 28 millió forint saját forrásra van szükség.

**Szlovák Pál** a Társadalompolitikai Bizottság elnöke, **Pohankovics András** az Ipari, Mezőgazdasági és Klímapolitikai Bizottság elnöke, **Horváth János** az Ügyrendi és Összeférhetetlenségi Bizottság elnöke, **Pethő Attila** a Pénzügyi Bizottság elnöke, **Filus Tibor** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** elmondta, hogy körülbelül egy hónap és kezdődik a beruházás. Az őszi szezon kezdetekor még garantáltan munkálatok folynak.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**50/2022. sz. Képv. test. hat.**

A 61/2021. számú Képviselő-testületi határozat módosítása

**HATÁROZAT**

A Képviselő-testület

1. a „Városi Sporttelep felújítása tárgyú 61/2021. számú határozatot az alábbiak szerint módosítja:
2. 2. pont helyébe az alábbi pont lép:

*„Az 1. pontban foglaltak előkészítési feladatainak ellátására bruttó 12 millió forintot a Város 2021. évi költségvetése terhére, a megvalósítási feladatok ellátására 28 millió forintot a Város 2022. évi költségvetése terhére biztosít.”*

1. 3. pont helyébe az alábbi pont lép:

*„felhatalmazza a polgármestert, hogy a fejlesztés koncepciótervére és lelátó ideiglenes fedésére, kilátóval tárgyban tervezési szerződést kössön, továbbá a megvalósítási feladatok ellátásához szükséges szerződéseket a közbeszerzési szakértővel, a műszaki ellenőrrel, illetve a kivitelezővel megkösse.”*

1. A 4. pont helyébe az alábbi pont lép:

*„felhatalmazza a polgármestert az Emberi Erőforrások Minisztériuma által kiadott IX/197-2/2022/SPORTLET iktatószámú támogatói okirat megvalósítással kapcsolatos valamennyi szükséges intézkedés, jognyilatkozat megtételére.”*

1. A 4. pont számozása 5.-re változik
2. felkéri a Polgármestert, hogy a város 2022. évi költségvetésének soron következő módosítását a fentiek figyelembevételével terjessze elő.

**Felelős:** polgármester

**Határidő:**  azonnal

*Ennek megfelelően a 61/2021. sz. Képviselő- testületi határozat a módosításokkal egységes szerkezetben, a következőket tartalmazza:*

**61/2021. sz. Képv. test. hat.**

## A Városi Sporttelep felújítása

**HATÁROZAT**

Kiskőrös Város Önkormányzata

1. egyetért az Önkormányzat tulajdonában lévő 2711 hrsz. alatti Városi Sporttelep fejlesztésével.
2. Az 1. pontban foglaltak előkészítési feladatainak ellátására bruttó 12 millió forintot a Város 2021. évi költségvetése terhére, a megvalósítási feladatok ellátására 28 millió forintot a Város 2022. évi költségvetése terhére biztosít.
3. felhatalmazza a polgármestert, hogy a fejlesztés koncepciótervére és lelátó ideiglenes fedésére, kilátóval tárgyban tervezési szerződést kössön, illetve a megvalósítási feladatok ellátásához szükséges szerződéseket a közbeszerzési szakértővel, a műszaki ellenőrrel, illetve a kivitelezővel megkösse.”
4. felhatalmazza a polgármestert az Emberi Erőforrások Minisztériuma által kiadott IX/197-2/2022/SPORTLET iktatószámú támogatói okirat megvalósítással kapcsolatos valamennyi szükséges intézkedés, jognyilatkozat megtételére.
5. felkéri a polgármestert, hogy a Város 2022. évi költségvetéséről szóló rendeletének soron következő módosítását a fentiek figyelembevételével terjessze elő.

**Felelős:** polgármester

**Határidő:**  azonnal

1. **napirendi pont**

KISKŐRÖS VÁROS ÖNKORMÁNYZATÁNAK KÖZÉPTÁVÚ VAGYONGAZDÁLKODÁSI TERVE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a nemzeti vagyonról szóló törvény kötelezővé teszi az önkormányzatoknak, hogy hosszú és középtávú vagyongazdálkodási tervet készítsenek. A középtávú vagyongazdálkodási tervben a már eddig megvalósult beruházások, illetve a jövőre nézve a folyamatban lévő beruházások szerepelnek. Az elmúlt két évben a vagyongazdálkodási tervet korrigálására, kiegészítésére a megvalósult beruházásokkal nem volt lehetőség, így ezek szerepelnek most a vagyongazdálkodási tervben. Továbbá felvételre kerültek a már folyamatban lévő, vagy elfogadásra váró beruházások. A következő évben a hosszútávú vagyongazdálkodási terv kerül előterjesztésre a testület elé.

**Szlovák Pál** a Társadalompolitikai Bizottság elnöke, **Pohankovics András** az Ipari, Mezőgazdasági és Klímapolitikai Bizottság elnöke, **Horváth János** az Ügyrendi és Összeférhetetlenségi Bizottság elnöke, **Pethő Attila** a Pénzügyi Bizottság elnöke, **Filus Tibor** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** tájékoztatásul elmondta, hogy Kiskőrös város törzsvagyona 2022-ben 14.929.376.740 forint. A törzsvagyonon kívüli egyéb forgalomképes vagyon 684.884.586 forint, törzsvagyon körébe nem tartozó ingó vagyonnal összesen 15.614.261.326 forint értékben rendelkezik a város. A vagyon őrzése, védelme, az azzal való gazdálkodás nagy feladat.

**Pohankovics András képviselő** elmondta, hogy a forgalomképes vagyontárgyak között jelent meg a Fő út melletti 15 hektáros ipari park bizonyos összeggel, de nagy valószínűséggel ez az összeg emelkedni fog. Több vállalkozó is jelezte igényét az ipari park iránt, a helyi vállalkozók részére történő értékesítés kiemelten fontos.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**51/2022. sz. Képv. test. hat.**

Kiskőrös Város Önkormányzatának középtávú vagyongazdálkodási terve

**HATÁROZAT**

Kiskőrös Város Önkormányzatának Képviselő-testülete **-** az önkormányzati vagyonról, a vagyon hasznosításáról szóló 26/2012. (XII.19.) önk. rendelet 32. §-ában foglaltak szerint – az önkormányzat középtávú – 2022. évi - vagyongazdálkodási tervét a határozat mellékletében foglaltak szerint elfogadja.

**Felelős:** polgármester

**Határidő:**  azonnal



1. **napirendi pont**

6200 KISKŐRÖS, KOSSUTH LAJOS ÚT 41. SZÁM ALATTI INGATLAN FELÚJÍTÁSA ÉS BÉRBEADÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a volt Hunyadi utcai óvoda épületéről szól az előterjesztés. Régóta használaton kívül áll, állaga jelentősen leromlott. Az állag megóvása és a rendeltetésszerű használat miatt szükséges lenne annak felújítása és további hasznosítása. A műszakilag előkészített anyag szerint bruttó 31 millió forint szükséges arra, hogy biztonságos és rendeltetésszerű állapotba kerüljön az épület, amely a későbbiekben viszonylag magas bérleti díj mellett bérbeadható. Az előterjesztő kérte a testülettől a felújítás támogatását és a bruttó 31 millió forint elkülönítését a költségvetésben erre a célra.

**Szlovák Pál** a Társadalompolitikai Bizottság elnöke, **Pohankovics András** az Ipari, Mezőgazdasági és Klímapolitikai Bizottság elnöke, **Horváth János** az Ügyrendi és Összeférhetetlenségi Bizottság elnöke, **Pethő Attila** a Pénzügyi Bizottság elnöke, **Filus Tibor** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** elmondta, hogy egy bérlő igényt jelentett be az ingatlanra egy támogatni kívánt céllal, feladat elvégzéséhez. Emiatt vált szükségessé az épület felújítása.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**52/2022. sz. Képv. test. hat.**

6200 Kiskőrös, Kossuth Lajos út 41. szám alatti ingatlan felújítása és bérbeadása

**HATÁROZAT**

Kiskőrös Város Képviselő-testülete

1. egyetért az Önkormányzat tulajdonában lévő 2418 hrsz. alatti ingatlan felújításával.
2. az 1. pontban foglalt felújítási feladatok ellátására bruttó 31.270.867 forintot különít el a Város 2022. évi költségvetése terhére.
3. felhatalmazza a polgármestert, hogy a felújítás megvalósítása érdekében vállalkozási szerződést kössön a nyertes ajánlattevővel.
4. felhatalmazza a polgármestert, hogy a Kiskőrös, Kossuth L. út 41. szám alatti ingatlan hasznosítása érdekében a nyilvános versenytárgyalást lefolytassa.
5. felkéri a polgármestert, hogy a Város 2022. évi költségvetéséről szóló rendeletének soron következő módosítását a fentiek figyelembevételével terjessze elő.

**Felelős:** polgármester

**Határidő:** azonnal

1. **INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK**

**Domonyi László polgármester** értékelte a hétvégén megrendezett Városalapítók Napja, Országos Rétesfesztivál elnevezésű rendezvényt kiemelve a szombati Szlovák hagyományőrző lakodalmas programot, valamint a vasárnapi Rétesfesztivált. Köszönetet mondott a szervezőknek, résztvevőknek.

Ismertette a következő hetek programjait, azoknak főbb információit. A programok közé tartozik az Alföldi Szlovákság Genealógiai Kutatásáért Egyesület előadása, Kiskőrös Városért Alapítvány által megszervezett városi gyermeknap, Városi pedagógusnap, a X. Kiskőrösi Dutra Nemzetközi Találkozó, a Nemzeti összetartozás napja alkalmából megrendezésre kerülő megemlékezés és szentmise, valamint a Nagy Imre emléknap.

**Filus Tibor képviselő** gratulált a Kiskőrösi LC megyei I. osztályú csapatának a megyei kupában megszerzett második helyezéshez. Tájékoztatta a lakosságot a következő mérkőzést illetően. Az amatőr labdarúgás jelenlegi helyzetét is taglalta. Elmondta a lakosság által jelzett, Záportározó tó körüli problémákat, a kamerák hiányát. Javaslatként fogalmazta meg egy, a használati utasításokat jelző tábla, valamint a kamerarendszer kihelyezését.

**Domonyi László polgármester** elmondta, hogy a problémák ismertek, azok megoldása folyamatban van.

További hozzászólás nem volt, így **Domonyi László polgármester** az ülést 18:00 órakor bezárta.

Kmf.

Domonyi László dr. Turán Csaba

polgármester jegyző